hotchpotch/miracl-hf-unified huggingface dataset:
อันดับย่อยสัตว์เคี้ยวเอื้อง
สัตว์เคี้ยวเอื้อง () เป็นอันดับย่อยของสัตว์เลี้ยงลูกด้วยนม ในอันดับสัตว์กีบคู่ (Artiodactyla) ใช้ชื่อวิทยาศาสตร์ว่า Ruminantia
สัตว์เคี้ยวเอื้องประกอบไปด้วยสัตว์ส่วนใหญ่ในอันดับนี้ ได้แก่ วัว, ควาย, แพะ, แกะ, กวาง และแอนทิโลป ลักษณะร่วมของสัตว์เคี้ยวเอื้อง ก็คือ มี กระเพาะ 4 ห้อง ที่เมื่อกินอาหารไปแล้ว คือ หญ้า คายออกมาเคี้ยวอย่างช้า ๆ อีกครั้งในเวลากลางคืน ก่อนจะถูกนำไปใช้เป็นประโยชน์ต่อร่างกาย
โดยกระเพาะของสัตว์เคี้ยวเอื้องจะแบ่งออกเป็น 4 ห้อง คือ Rumen (ผ้าขี้ริ้ว), Reticulum (รังผึ้ง), Omasum (สามสิบกลีบ) และ Abomasum (กระเพาะแท้ หรือกระเพาะจริง)
โดยการทำงานของ 3 กระเพาะแรกอาศัยเอ็นไซม์ของจุลินทรีย์เป็นตัวย่อยหมักหรือย่อยอาหาร ยกเว้นกระเพาะสุดท้ายคือกระเพาะแท้ ร่างกายสัตว์จะขับเอ็นไซม์มาช่วยย่อย เมื่อลูกสัตว์ยังเล็ก 3 กระเพาะแรกยังไม่พัฒนา อาหารที่เป็นของเหลวจะไหลผ่านลำคอผ่านช่องแคบนี้ ตรงไปยังกระเพาะอาหารแท้ อาหารถูกย่อยดูดซึมไปยังทางเดินอาหารส่วนล่าง คือ ลำไส้ต่อไป ซึ่งระยะนี้ระบบการย่อยอาหารจะเหมือนสัตว์กระเพาะเดี่ยว เมื่อ 3 กระเพาะแรกพัฒนา (ประมาณ 6 สัปดาห์) จะขยายใหญ่ ถ้าสัตว์โตเต็มที่ขนาดของ 2 กระเพาะแรกจะมีความจุประมาณร้อยละ 60-85 ของความจุของกระเพาะทั้งหมด
ผ้าขี้ริ้วมีหน้าที่รับอาหารจากการผ่านขบวนการเคี้ยวที่มีอาหารในรูปของแข็งและปนกับน้ำลายปริมาณมาก (ในน้ำลายจะเป็นแหล่งไนโตรเจน คือ ยูเรีย และมิวโคโปรตีน มีฟอสฟอรัสและโซเดียม ซึ่งจุลินทรีย์จะนำไปใช้ และน้ำลายทำหน้าที่รักษาระดับความเป็นกรดด่าง และกระเพาะอื่น ๆ) อาหารจะถูกแยก ส่วนบนจะเป็นอาหารในรูปของแข็ง ส่วนล่างเป็นรูปของเหลวและอาหารแข็งที่ย่อยมีขนาดเล็กแล้ว โดยการหดตัวของผนังผ้าขี้ริ้ว อาหารชิ้นใหญ่จะถูกดันให้อยู่ด้านบนส่วนหน้า เมื่อสัตว์ต้องการเคี้ยวเอื้อง กระเพาะส่วนรังผึ้ง และผ้าขี้ริ้ว จะหดตัวมีแรงดันอาหารขยอกออกมาที่ปาก อาหารก้อนที่ถูกนำมาเคี้ยวเอื้องเรียกว่าบอลัส มีจุลินทรีย์ติดมาเป็นจำนวนมาก เมื่อเคี้ยวเอื้องแล้วจะกลืนกลับไปที่ผ้าขี้ริ้ว ทำการคลุกเคล้าใหม่อาหารขนาดใหญ่ก็ขยอกออกมาเคี้ยวเอื้อง อาหารขนาดเล็กก็ส่งไปยังรังผึ้ง ส่วนที่เป็นแก๊สก็เรอออกมา ส่วนที่เป็นสารละลายจะถูกดูดซึมผ่านผนังผ้าขี้ริ้ว เข้าสู่กระแสเลือดทันที รังผึ้งมีหน้าที่ดันอาหารที่มีขนาดใหญ่กลับไปที่ผ้าขี้ริ้วและปล่อยอาหารขนาดเล็กไปยังสามสิบกลีบ ซึ่งมีหน้าที่ย่อยอาหารต่อโดยอาศัยจุลินทรีย์ที่ติดมาจากผ้าขี้ริ้วและรังผึ้ง อาหารที่ถูกย่อยเป็นสารละลายจะถูกดูดซึมผ่านเข้าสู่กระแสเลือด ส่วนที่เหลือก็เข้าสู่กระเพาะแท้ กระเพาะแท้มีหน้าที่เหมือนสัตว์กระเพาะเดี่ยว คือ ย่อยอาหารและย่อยจุลินทรีย์ที่ติดมากับอาหาร ทำให้สัตว์ได้รับกรดอะมิโนจากเซลล์จุลินทรีย์ และวิตามินต่าง ๆ ที่จุลินทรีย์สังเคราะห์ขึ้นมา สารละลายนี้ก็จะถูกดูดซึมเข้ากระแสเลือด
สัตว์เคี้ยวเอื้องสามารถแบ่งออกเป็นวงศ์ต่าง ๆ ได้ดังนี้
ฮัมบัวร์เกอร์ เอ็สเฟา
ฮัมบัวร์เกอร์ชปอร์ท-แฟร์ไอน์ () หรือรู้จักกันในชื่อ ฮัมบัวร์เกอร์ เอ็สเฟา () เป็นสโมสรฟุตบอลอาชีพประจำเมืองฮัมบวร์คในประเทศเยอรมนี มีฉายาในภาษาไทยว่า สิงห์เหนือ ก่อตั้งขึ้นในปี ค.ศ. 1887 เคยได้แชมป์บุนเดสลีกา ถึง 6 สมัย, เดเอฟเบโพคาล 3 สมัย, เดเอฟเบ ซูเปอร์คัพ 3 สมัย, เดเอฟเบลีกาโพคาล 2 สมัย และยังเคยได้ครองแชมป์ยูฟ่าแชมเปียนส์ลีก 1 สมัย ในฤดูกาล 1982-83 ด้วยการชนะสโมสรฟุตบอลยูเวนตุสจากอิตาลีไป 1-0 โดยได้ประตูชัยจากเฟลิกซ์ มากัท ตั้งแต่นาทีที่ 8 ปัจจุบันฮัมบูร์กเล่นอยู่ในบุนเดสลีกา ลีกฟุตบอลสูงสุดของประเทศเยอรมนี
ฮันโนเฟอร์ 96
ฮันโนเฟอร์เชอร์ชปอร์ทแฟร์ไอน์ฟ็อน 1896 () หรือรู้จักกันในชื่อ ฮันโนเฟอร์ 96 (, อ่านว่า "ฮันโนเฟอร์เซ็คส์อุนท์น็อยน์ซิช") เป็นสโมสรฟุตบอลอาชีพจากเมืองฮันโนเฟอร์ รัฐโลว์เออร์แซกโซนี ประเทศเยอรมนี ก่อตั้งขึ้นในปี ค.ศ. 1896 ปัจจุบันเล่นอยู่ในลีกบุนเดสลีกา ลีกฟุตบอลสูงสุดของประเทศเยอรมนี
ยุทธการโฉบเหนือฟ้า
ยุทธการโฉบเหนือฟ้า (; ) เป็นภาพยนตร์แอ็คชั่นเกาหลีใต้ กำกับโดย คิม ดงวอน นำแสดงโดย เรน และ ชิน เซคยอง ภาพยนตร์เรื่องนี้รีเมคจากภาพยนตร์ "Red Scarf" ของ ชิน ซังอ๊ก ใน ค.ศ. 1963
แทฮุน นักบินผาดโผนแห่งหน่วยแบล็คอีเกิล ได้รับการย้ายไปสังกัดฝูงบินรบ ซึ่งได้พบกับประสบการณ์หลายประการในหน่วยรบจริง และเขาต้องออกปฏิบัติการเพื่อยับยั้งการเกิดมหาสงคราม ที่ซึ่งเขาได้พบกับมิตรภาพ และความสูญเสียนานัปการ
ตัวคุมจังหวะหัวใจ
เซลล์เพซเมกเกอร์ () เป็นเซลล์ชนิดหนึ่งซึ่งมีหน้าที่ควบคุมจังหวะการเต้นของหัวใจ พบได้ที่เนื้อเยื่อหัวใจ (heart tissue) โดยสามารถเกิด depolarization หรือสร้างกระแสประสาท (action potential) ได้เอง แบ่งเป็น 2 ชนิด ได้แก่ sinoatrial node (SA node) และ atrioventricular node (AV junction)
Sinoatrial node หรือ SA node เป็นกลุ่มของเซลล์ที่อยู่บนผนังหัวใจของหัวใจห้องบนขวา ใกล้กับทางออกของหลอดเลือดดำเวนาคาวาบน (superior vena cava) เป็นเซลล์เพซเมกเกอร์ที่อยู่สูงที่สุด และจัดเป็นเซลล์เพซเมกเกอร์ที่ 1 (primary pacemaker) ซึ่งสามารถสร้างกระแสประสาทในภาวะปกติได้ประมาณ 70-80 ครั้งต่อนาที
Antrioventricular node หรือ AV junction พบได้ที่บริเวณระหว่างหัวใจห้องบนซ้าย (left atrium) และหัวใจห้องล่างขวา (right ventricle) ภายในผนังกั้นห้องหัวใจ (atrial septum) หรืออยู่ถัดลงมาจาก SA node โดยจัดเป็นเซลล์เพซเมกเกอร์ที่ 2 (secondary pacemaker) มีความเร็วในการสร้างกระแสประสาทรองจาก SA node คือ 40-60 ครั้งต่อนาที
อัตราในการเกิด pacemaker (pacemaking rate) นั้นจะขึ้นอยู่กับเซลล์ที่มีความเร็วในการสร้างกระแสประสาทได้สูงสุด เพราะฉะนั้น ในภาวะปกติ SA node ซึ่งเป็นเซลล์ที่สามารถสร้างกระแสประสาทได้เร็วที่สุด จึงเป็นตัวกำหนด pacemaking rate แต่ถ้า SA node มีความผิดปกติ ไม่สามารถสร้างกระแสประสาทได้ เซลล์ที่มีความเร็วในการสร้างกระแสประสาทรองลงมาหรือ AV junction ก็จะทำหน้าที่แทน
เฟาเอ็ฟเบ ชตุทท์การ์ท
แฟร์ไอน์ เฟือร์ เบเวกุงส์ชปีเลอ ชตุทท์การ์ท 1893 เอเฟา () หรือรู้จักกันในชื่อ เฟาเอ็ฟเบ ชตุทท์การ์ท () เป็นสโมสรฟุตบอลอาชีพจากเมืองชตุทท์การ์ทในรัฐบาเดิน-เวือร์ทเทมแบร์ก ประเทศเยอรมนี มีฉายาในภาษาไทยว่า "ม้าขาว" ก่อตั้งขึ้นในปี ค.ศ. 1893 ปัจจุบันเล่นอยู่ในบุนเดสลีกา ลีกฟุตบอลสูงสุดของเยอรมนี เคยได้แชมป์บุนเดสลีกา 5 สมัย, เดเอฟเบโพคาล 3 สมัย, เดเอฟเบ ซูเปอร์คัพ 1 สมัย และเคยเป็นรองแชมป์ยูฟ่ายูโรปาลีก 1 สมัย
ลิ้นหัวใจ
ลิ้นหัวใจ () มีหน้าที่ควบคุมการไหลเวียนของเลือดภายในหัวใจ โดยปกติแล้วลิ้นหัวใจจะควบคุมการไหลของเลือดให้ไปได้ในทิศทางเดียว คือไม่มีการไหลย้อนกลับของเลือดมายังทิศทางเดิม ลิ้นหัวใจแบ่งเป็น 2 ชนิด ได้แก่ atrioventricular valves (AV valves) อยู่ระหว่างหัวใจห้องบนกับหัวใจห้องล่าง และ semilunar valves (SL valves) อยู่บริเวณหลอดเลือดอาร์เตอรีที่ออกจากหัวใจ
AV valves เป็นลิ้นหัวใจที่มีขนาดเล็ก มีหน้าที่ป้องกันกันไหลย้อนกลับของเลือดจากหัวใจห้องล่างเข้าสู่หัวใจห้องบนระหว่างที่หัวใจเกิดการบีบตัว ลิ้นหัวใจนี้ฝังตัวอยู่ในผนังหัวใจห้องล่างโดยอาศัย chordae tendineae เป็นตัวยืด เพื่อป้องกันลิ้นหัวใจไม่ให้เกิดการกลับหัว (inverting) โดยchordae tendineae จะยืดอยู่กับกล้ามเนื้อที่มีชื่อว่า papillary muscles และเรียก chordae tendineae รวมกับ papillary muscles ว่า subvalvular apparatus ซึ่งการปิดของ AV valves จะทำให้ได้ยินเสียงหัวใจเต้นเป็นเสียงหัวใจเต้นครั้งที่ 1 (first heart sound, S1)
AV valves แบ่งออกเป็น 2 ชนิด ได้แก่
Mitral valve หรือ bicuspid valve เป็นลิ้นหัวใจที่มี 2 แฉก มีหน้าที่ให้เลือดไหลผ่านจากหัวใจห้องบนซ้ายเข้าสู่หัวใจห้องล่างซ้าย
Tricuspid valve เป็นลิ้นหัวใจที่มี 3 แฉก อยู่บริเวณด้านขวาของหัวใจระหว่างหัวใจห้องบนขวาและหัวใจห้องล่างขวา
semilunar valves เป็นลิ้นหัวใจที่พบได้ในบริเวณฐานของ pulmonary trunk หรือหลอดเลือดพัลโมนารี อาร์เทอรี (pulmonary artery) และหลอดเลือดแดงใหญ่เอออร์ตา (aorta) หลอดเลือดอาร์เทอรีทั้งสองนี้มีหน้าที่ในการนำเลือดออกจากหัวใจห้องล่าง โดยลิ้นหัวใจเซมิลูนาร์จะยอมให้เลือดไหลผ่านเข้าสู่หลอดเลือดอาร์เทอรีและจะป้องกันไม่ให้เลือดไหลย้อนกลับเข้าสู่หัวใจห้องล่าง ซึ่งลิ้นหัวใจชนิดนี้จะไม่พบ chordae tendineae และแบ่งออกเป็น 2 ชนิด ได้แก่
ลิ้นหัวใจเอออร์ติคเป็นลิ้นหัวใจที่อยู่ระหว่างหัวใจห้องล่างซ้ายและหลอดเลือดแดงใหญ่เอออร์ตา
ลิ้นหัวใจพัลโมนารีเป็นลิ้นหัวใจที่อยู่ระหว่างหัวใจห้องล่างขวาและหลอดเลือดพัลโมนารีอาร์เทอรี
ทางเดินหายใจส่วนบน
ทางเดินหายใจส่วนบน () ประกอบด้วยอวัยวะต่างๆที่เกี่ยวข้องกับการหายใจเหนือกล่องเสียง (larynx) ขึ้นไป เช่น จมูก, คอหอย (pharynx) เป็นต้น โดยทางเดินหายใจส่วนบนนั้นจะทำหน้าที่เป็นทางผ่านของอากาศจากภายนอกเข้าสู่ทางเดินหายใจส่วนล่างต่อไป
เป็นทางผ่านของอากาศที่ใช้ในการหายใจและช่วยกรองอากาศที่หายใจเข้าไป โดยฝุ่นละอองที่อยู่ในอากาศจะถูกดักจบโดยเมือกหรือสารหล่อลื่น (mucous) ที่ถูกหลั่งออกมาและเส้นขนเล็กๆที่อยู่ภายในจมูก นอกจากนี้ยังช่วยปรับสภาพอากาศให้มีความเหมาะสมก่อนที่จะส่งต่อไปยังทางเดินหายใจส่วนต่อไป เช่น การเพิ่มความชื้นและการปรับอุณหภูมิ เป็นต้น อีกทั้งยังมีหน้าที่ต่างๆเช่น ช่วยให้เสียงเกิดความก้องกังวาน ช่วยให้กระดูกหน้ามีน้ำหนักเบาลง เกี่ยวข้องกับการดมกลิ่น การออกเสียง และการพูด เป็นต้น
โรคที่เกี่ยวข้องกับการติดเชื้อในทางเดินหายใจส่วนบนเช่น โรคหวัด โดยสาเหตุของโรคนั้นเกิดจากเชื้อไวรัส, เชื้อแบคทีเรีย และเชื้อโรคอื่นๆ เมื่อเชื้อโรคเหล่านี้เข้าสู่ร่างกาย จะเข้าไปแบ่งตัวอยู่ที่เยื่อบุทางเดินหายใจและทำให้เยื่อบุนี้หลั่งสารที่ก่อให้เกิดปฏิกิริยาภูมิแพ้
ปั๊มความร้อน
ปั๊มความร้อน () เป็นเครื่องนำความร้อน โดยอาศัยหลักการถ่ายเทความร้อนจากแหล่งที่มีความร้อนสูงกว่า เพื่อมาผลิตน้ำหรืออากาศร้อน ปั๊มความร้อนเป็นเครื่องนำความร้อนที่มีประสิทธิภาพสูงกว่า เมื่อเทียบกับเครื่องทำความร้อนแบบอื่นเนื่องจากอาศัยหลักการถ่ายเท ทำให้ใช้พลังงานน้อยกว่าเครื่องทำความร้อนทั่วไป ถึง 4 เท่า
อุปกรณ์หลักในเครื่อง Heat Pump ประกอบด้วย
และตัวกลางในการถ่ายเทความร้อนจากอากาศไปสู่น้ำ จำพวกน้ำยา R134a / R12 เป็นต้น
อาร์ซีเอโดม
อาร์ซีเอโดม () หรือมีชื่อเดิมอยู่ว่า ฮูเซอร์โดม () เป็นสนามรูปโดม ตั้งอยู่ในอินเดียนาโพลิส ,รัฐอินเดียนา
สร้างแล้วเสร็จในค่าใช้จ่ายของ 77,500,000 ดอลลาร์สหรัฐ ซึ่งเป็นส่วนหนึ่งของอินดีแอนาคอนเวนชั่นเซ็นเตอร์ กับค่าใช้จ่ายแบ่งระหว่างเงินภาครัฐและเอกชน
สี่พลังคนกายสิทธิ์: กำเนิดซิลเวอร์ เซิรฟเฟอร์
สี่พลังคนกายสิทธิ์: กำเนิดซิลเวอร์ เซิรฟเฟอร์ () เป็นภาพยนตร์ซูเปอร์ฮีโร่ของอเมริกาปี พ.ศ. 2550 ซึ่งเป็นภาคต่อของสี่พลังคนกายสิทธิ์ซึ่งฉายไปในปี พ.ศ. 2548 ทั้ง 2 ภาคมีเนื้อหา
อ้างอิงมาจากแฟนแทสติกโฟร์คอมิกส์ ซึ่งมาร์เวล คอมิกส์เป็นผู้จัดทำ ผู้กำกับการแสดงภาพยนตร์ก็คือ ทิม สตอรี่ , โยอัน กริฟฟิดด์ รับบทเป็น รีด ริชาร์ด , เจสสิกา อัลบา รับบทเป็น ซูซาน สตอร์ม , คริส อีแวนส์ รับบทเป็น จอห์นนี สตอร์ม
และ ไมเคิล ชิคลิส รับบทเป็น เบน กริมม์ ภาพยนตร์ทั้งสองภาคนี้ยังสร้างชื่อเสียงให้โยอันอีกด้วย, ขณะเดียวกัน จูเลี่ยน,แม็คมาฮอน และ เคอร์รี่ วอชิงตันการปรากฏอีกครั้งหนึ่งในภาพยนตร์ที่พวกเธอเล่น , ตามลำดับ 
ด็อกเตอร์ตูม และ Alicia Masters .โบ,การ์เร็ตต์ ได้มาเล่นในภาคนี้ด้วยซึ่งรับบทเป็น โนวา , และ ดั๊ก โจนส์ รับบทเป็น ซิลเวอร์ เซิรฟเฟอร์ และ ลอว์เรนซ์ ฟิชเบิร์น ให้เสียงเป็นซิลเวอร์
เนื้อเรื่องพูดถึงเกี่ยวกับเหล่าแฟนแทสติกโฟร์เผชิญหน้ากับ ซึ่งภายหลังพวกเขารวมตัวกันกับ ซิลเวอร์ เซิรฟเฟอร์ เพื่อปกป้องโลกจากกาแลคตัส
โดยเป็นภาพยนตร์ที่ทำรายได้สูงสุดในสัปดาห์เมื่อวันที่ 15 มิถุนายน พ.ศ. 2550 เริ่มแรกปล่อยในอเมริกาเหนือแต่ทางเหล่านักวิจารณ์คิดว่ามันเสียเปรียบเกินไป ภายหลังได้มีการปล่อยในรูปแบบ บลูเรย์และ ดีวีดี เมื่อวันที่ 2 ตุลาคม พ.ศ. 2550
กางเกงวอร์ม
กางเกงวอร์ม () เป็นกางเกงชนิดไม่เป็นทางการ ที่มีความนุ่ม หรือใช้ในวัตถุประสงค์ด้านการกีฬา มักทำมาจากผ้าฝ้าย จุดแตกต่างจากกางเกงอื่นคือ มียางยืดรัดบริเวณเอว กางเกงวอร์มโดยมากไม่มีกระเป๋า มักมีสีเทา แต่ก็มีสีอื่นเช่นกัน
พิก้า อัมพิก้า
พิก้า อัมพิก้า หรือ อัมพิก้า เอกสมตัว หรือ พิก้า อัมพิก้า แอนเดอร์สัน ชื่อเล่น พิก้า เป็นนักแสดงหน้าใหม่ชาวไทย เข้าวงการบันเทิงโดยแสดงภาพยนตร์เรื่อง บ้านผีปอบ 2008 ในปี 2551 และกลับมาแสดงภาพยนตร์อีกครั้งในปี 2555 เรื่อง เก๋าเกรียน และทำธุรกิจกระเป๋ายี่ห้อ "พิกาเช่" (Pikache) สินค้าแบรนด์ไทยแท้ของครอบครัว และครอบครัวยังเปิดบริษัทผลิตภาพยนตร์มีชื่อว่า เก้าไอยราฟิล์ม โดยผลิตภาพยนตร์เรื่องแรกคือ เก๋าเกรียน ในปี 2555 ปัจจุบัน พิก้าเป็นนักแสดงในสังกัด สปีดวัน
ทางเดินหายใจส่วนล่าง
ทางเดินหายใจส่วนล่าง () เป็นทางเดินของอากาศที่อยู่ถัดจากทางเดินหายใจส่วนบน มีความสำคัญคือลำเลียงอากาศเข้าสู่ปอดเพื่อแลกเปลี่ยนแก๊ส ประกอบด้วย กล่องเสียง (larynx), หลอดคอ (trachea), หลอดลมใหญ่หรือหลอดลมปอด (bronchus) และปอด
อวัยวะที่เป็นส่วนประกอบของทางเดินหายใจส่วนล่างมีหน้าที่เป็นทางผ่านของอากาศเข้าสู่ปอด สำหรับกล่องเสียงซึ่งมีหน้าที่ในการสร้างเสียงและช่วยป้องกันไม่ให้สิ่งแปลกปลอมเช่นน้ำและอาหารตกเข้าสู่หลอดคอเวลาที่เราหายใจ เนื่องจากกล่องเสียงมีฝาปิดกล่องเสียง (epiglottis) คอยควบคุมอยู่ ส่วนหลอดคอนั้นจะประกอบด้วยกระดูกอ่อนมาเรียงตัวกันกลายเป็นท่อที่ใหญ่ที่สุดในระบบทางเดินหายใจ ที่ปลายสุดของหลอดคอจะแตกแขนงออกเป็นสองแขนงเรียกว่าหลอดลมใหญ่ และหลอดลมใหญ่นั้นก็จะแตกเป็นแขนงย่อยๆเป็นหลอดลมฝอยเข้าสู่ปอดซึ่งเป็นอวัยวะที่ใหญ่ที่สุดในระบบทางเดินหายใจ โดยหลอดลมฝอยนั้นจะสัมผัสกับถุงลมปอด และที่บริเวณนี้เองที่เป็นบริเวณที่มีการแลกเปลี่ยนแก๊สเกิดขึ้น
ทางเดินหายใจส่วนล่างเป็นบริเวณที่มีการติดเชื้อสูง เช่น การอักเสบที่บริเวณฝาปิดกล่องเสียง (acute epiglottis), การอักเสบของกล่องเสียง (acute laryngitis) โรคปอดบวมหรือปอดอักเสบ เป็นต้น
สไมล์คลับ
สไมล์คลับ (Smile club) เป็นอัลบั้มเพลงลำดับที่ 11 ของธงไชย แมคอินไตย์ โดยค่ายจีเอ็มเอ็ม แกรมมี่ ออกจำหน่ายเมื่อวันที่ 31 ตุลาคม พ.ศ. 2544 โดยมี Exclutive Producer Supervisors คือ บุษบา ดาวเรือง, กิตติศักดิ์ ช่วงอรุณ, นิติพงษ์ ห่อนาค , ดล ผดุงวิเชียร Excutive Producer คือ ธนวัฒ สืบสุวรรณ Producer คือ เพชร มาร์ อัลบั้มนี้จัดทำขึ้นจำนวน 11 เพลง โดยมียอดจำหน่ายเกิน 1 ล้านตลับ และเป็นอัลบั้มของศิลปินชายที่เป็นที่สุดแห่งปี
ช่องจมูกส่วนหน้า
ช่องจมูกส่วนหน้า () หรือห้องด้านหน้าของจมูก เป็นบริเวณที่อยู่ถัดเข้ามาจากรูจมูก ถูกล้อมรอบด้วยกระดูกอ่อนของจมูกและบุด้วยเยื่อบุผิวเช่นเดียวกับที่บุที่ผิวหนัง คือเป็นเชื่อบุผิวชนิดมีเคอราติน (keratinized stratified squamous epithelium) ซึ่งถัดเข้าไปจากนี้เยื่อบุผิวที่ปกคลุมอยู่จะเป็นชนิด pseudostratified columnar epithelium นอกจากนี้ ช่องจมูกส่วนหน้ายังเป็นบริเวณที่พบเส้นขนเล็กๆที่เรียกว่าขนจมูก (vibrissae) อยู่มากมายอีกด้วย โดยเส้นเลือดและเส้นประสาทที่มาเลี้ยงบริเวณช่องจมูกส่วนหน้า จะแตกต่างจากบริเวณอื่นของจมูกคือมักมาจากบริเวณใบหน้ารอบๆจมูก
เป็นทางผ่านของอากาศเข้าไปยังโครงสร้างที่เกี่ยวข้องกับการหายใจในส่วนถัดไป และยังมีขนจมูกซึ่งเป็นโครงสร้างที่ช่วยกรองฝุ่นละอองที่เข้ามากับอากาศอีกด้วย
มาดามมด
มาดามมด เป็นพิธีกรและนักแสดงสังกัดจีดีเอช ห้าห้าเก้า ในเครือจีเอ็มเอ็ม แกรมมี่
มาดามมด จบการศึกษาระดับมัธยมศึกษาจากโรงเรียนเตรียมอุดมศึกษา แผนการเรียนศิลป์ - คำนวณ จากนั้นศึกษาต่อในระดับอุดมศึกษา ณ ภาควิชาวาทวิทยาและสื่อสารการแสดง คณะนิเทศศาสตร์ จุฬาลงกรณ์มหาวิทยาลัย สำเร็จปริญญาตรีนิเทศศาสตรบันฑิต ได้รับเกียรตินิยมอันดับ 1 เหรียญทอง
หลังเรียนจบมาดามมด เป็นครูสอนการแสดงให้แก่เด็ก ๆ ต่อมาเปลี่ยนไปสอนคณิตศาสตร์กับภาษาอังกฤษ ระดับมัธยมปลาย จนกระทั่นเข้าสู่วงการบันเทิงในช่วงที่เคเบิลทีวีกำลังได้รับความนิยม โดยทำงานผลิตและเป็นพิธีกรรายการภาษา plaza ให้แก่ช่องเพลย์ แชนแนล ของบริษัท จีเอ็มเอ็ม ไท หับ (จีทีเอช)
ณิชาพัชร์ จารุรัตนวารี
ณิชาพัชร์ จารุรัตนวารี (ชื่อเล่น:จีน่า) เป็นนักแสดงในสังกัดค่าย GTH
มณีแดนสรวง
มณีแดนสรวง เป็นละครโทรทัศน์แนวโรแมนติกและแฟนตาซี บทประพันธ์โดย พงศกร หรือ นายแพทย์พงศกร จินดาวัฒนะ เขียนบทโทรทัศน์โดย ณัชภีม กำกับการแสดงโดย คมกฤษ ตรีวิมล โดยออกอากาศทางไทยทีวีสีช่อง 3
รัศมิชโลธร (ซาร่า เล็กจ์) เป็นนางฟ้าอยู่บนสวรรค์ชั้นดาวดึงส์ เธอได้ลงมายังโลกมนุษย์เพื่อล่มงานวิวาห์ระหว่าง ร.ต.อ. ดรัณ (รณเดช วงศาโรจน์) และ สิริสุดา (ภัทราดา ยอดประสิทธิ์) เพราะเธอรู้ว่าทั้งคู่ไม่ใช่คู่แท้กัน ท่ามกลางความสงสัยของ ร.ต.อ.สการ (พศุตม์ บานแย้ม) นายตำรวจหนุ่มรูปหล่อสุดฮอตว่าเธอคือใคร เมื่อเทพบิดาทราบเรื่องจึงลงโทษเธอด้วยการส่งตัวลงมาเป็นมนุษย์ที่ไม่มีอำนาจวิเศษ เธอจะได้ความเป็นนางฟ้าคืนก็ต่อเมื่อเธอทำให้ดรัณและสิริสุกลับมาคืนดีและแต่งงานกันละครได้จัดกิจกรรม "นางฟ้าของแม่ จากแดนสรวง" เพื่อให้เด็กและเยาวชนได้เขียนความรู้สึกเกี่ยวกับคุณแม่ของตนเอง พร้อมถ่ายรูปตัวเองเป็นนางฟ้า
ยัน เฟอร์โตงเงิน
ยัน แบร์ต ลีเฟอ เฟอร์โตงเงิน () เกิดวันที่ 24 เมษายน ค.ศ. 1987 เป็นนักฟุตบอลชาวเบลเยียม เล่นตำแหน่งกองหลังให้กับสโมสรฟุตบอลทอตนัมฮอตสเปอร์ในอังกฤษ และฟุตบอลทีมชาติเบลเยียม เขาเป็นนักเตะถนัดซ้ายที่มักเล่นในตำแหน่งกองหลังตัวกลาง (centre back) ชำนาญในการทั้งตำแหน่งด้านซ้ายและกองกลางตัวรับ และมักร่วมรุกกลับในตำแหน่งเซนเตอร์แบ็ก ถึงแม้ว่าเขาเล่นในตำแหน่งกองหลัง แต่เฟอร์โตงเงินก็มีความสามารถในการโจมตีและความสามารถในการยิงประตูอันทรงพลัง
หลังจากที่ลุยส์ ซัวเรซ ออกไปอยู่สโมสรฟุตบอลลิเวอร์พูลในเดือนมกราคม ค.ศ. 2011 เฟอร์โตงเงินก็รับตำแหน่งรองกัปตันทีม ภายใต้การนำทีมของกัปตันทีมอายักซ์ มาร์เติน สเตเกอเลินบืร์ค เมื่อสเตเกอเลินบืร์คออกจากทีมไปยังสโมสรฟุตบอลโรมา เฟอร์โตงเงินจึงรับเป็นกัปตันทีม ในปี ค.ศ. 2012 เฟอร์โตงเงินได้รับรางวัลนักฟุตบอลแห่งปีในเนเธอร์แลนด์
อัน จื้อเจี๋ย
อัน จื้อเจี๋ย (; จีนตัวเต็ม: 安志傑; จีนตัวย่อ: 安志杰; พินอิน: "Ān Zhìjié") นักแสดงแอ๊คชั่นฮ่องกง สัญชาติอเมริกัน
อัน จื้อเจี๋ย เกิดเมื่อวันที่ 11 พฤษภาคม ค.ศ. 1976 ที่เมืองพรอวิเดนซ์ รัฐโรดไอแลนด์ สหรัฐอเมริกา มีชื่อเสียงขึ้นมาจากการรับบทพระเอกในเรื่อง "" ในปี ค.ศ. 2002 จากการกำกับของฉีเคอะ ซึ่งบทนี้ในภาคแรกเคยรับบทโดย หลี่ เหลียนเจี๋ย
ต่อจากนั้นจึงได้แสดงในหลายต่อหลายเรื่อง โดยมากเป็นตัวประกอบหรือตัวร้าย เช่น "New Police Story" ในปี ค.ศ. 2004 คู่กับเฉินหลง โดยไปฝึกกังฟูที่วัดเส้าหลิน รวมถึงศิลปะการต่อสู้อย่างอื่นด้วย เช่น มวยไทย จากบิลลี่ โจว อดีตแชมป์คิกบ็อกซิ่ง
ในช่วง 4-5 ปีที่ผ่านมา อัน จื้อเจี๋ย มีผลงานหลายต่อหลายเรื่อง อาทิ "Three Kingdoms: Resurrection of the Dragon" ในปี ค.ศ. 2008 ในบท เตงจี๋, "True Legend" ในปี ค.ศ. 2010 ในบท หยวนลี่, ในปี ค.ศ. 2011 ทั้งเรื่อง "The Lost Bladesman" ในบท ขงสิ้ว, "White Vengeance" ในบท หานซิน และ "The Viral Factor" ในปี ค.ศ. 2012 ในบท ฌอน เป็นต้น
ชีวิตส่วนตัว คบหากับ เซียะ ถิงถิง นางแบบและนักแสดงสาว น้องสาวของเซียะ ถิงฟง และบุตรสาวของอดีตนักแสดงเซียะ เสียน โดยมีแผนจะแต่งงานกันในเร็ว ๆ นี้
เว็บไซต์ส่วนตัว
ธงไชย วิลเลจ
ธงไชย วิลเลจ เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2549 ในสังกัดจีเอ็มเอ็ม แกรมมี่ จำนวน 10 เพลง โดยมีเพลงเด่นคือ "เถียงกันทำไม", "ก็ดี","น้านา" เป็นต้น โดยเพลงเถียงกันทำไม และเพลง น้านา ได้เป็นเพลงแห่งปีที่โดนใจคนฟังมากที่สุด ถูกขอเข้ามากที่สุดจัดอันดับโดยคลื่น EFM ปี พ.ศ. 2549 สำหรับเพลง ก็ดี ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 ตุลาคม พ.ศ. 2549 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานีซี้ดเอฟเอ็ม ชาร์ตท็อป 20
สำหรับมิวสิคเพลง "เถียงกันทำไม" ร่วมแสดงกับ ธีรเดช วงศ์พัวพันธ์ และ แอน ทองประสม ขณะที่เพลง "น้านา" ร่วมแสดงกับ ศรีริต้า เจนเซ่น โดยรายชื่อเพลงในอัลบั้ม ธงไชย วิลเลจ มีดังนี้
วีระ อาภรณ์รัตน์
พระคุณเจ้าฟรังซิสเซเวียร์ วีระ อาภรณ์รัตน์ เป็นบาทหลวงประจำมิสซังโรมันคาทอลิกกรุงเทพฯ ปัจจุบันดำรงตำแหน่งมุขนายกมิสซังโรมันคาทอลิกเชียงใหม่สืบต่อจากพระคุณเจ้ายอแซฟ สังวาลย์ ศุระศรางค์ ได้รับการอภิเษกเป็นประมุขมิสซังโรมันคาทอลิกเชียงใหม่โดยพระคาร์ดินัลไมเกิ้ล มีชัย กิจบุญชู เมื่อวันที่ 1 พฤษภาคม พ.ศ. 2552 เวลา 10.00 น. ณ อาสนวิหารพระหฤทัย เชียงใหม่
- โรงเรียนพันธะศึกษา สามเสน
- โรงเรียนยอแซฟอุปถัมภ์ สามพราน 
- ปริญญาตรีศิลปศาสตรบัณฑิตและศาสนศาสตรบัณฑิต สาขาเทววิทยา วิทยาลัยแสงธรรม
- ปริญญาตรีครุศาสตร์บัณฑิต วิทยาลัยครูนครปฐม
- ปริญญาโท สาขาเทววิทยาด้านอภิบาลเยาวชนและคำสอน มหาวิทยาลัยซาเลเซียน ประเทศอิตาลี
สีฟ้า หมายความถึง การแยกจากคุณค่าฝ่ายโลก เพื่อนำชีวิตมุ่งสู่พระเจ้า ดังนั้น คุณธรรมฝ่ายจิตช่วยยกเราจากสิ่งของฝ่ายโลก มุ่งสู่สิ่งถาวรในฟ้าสวรรค์
เปลวไฟส่องแสง สัญลักษณ์ถึง แสงสว่างจากพระเจ้า จากพระวาจา ซึ่งมีหนังสือพระคัมภีร์เป็นเครื่องหมาย และแฝงความคิดถึงสามเณราลัย และวิทยาลัยแสงธรรม ซึ่งพระสังฆราชรับการศึกษาอบรม และเป็นอาจารย์ นอกจากนั้นรัศมี 8 เส้น หมายถึง 8 จังหวัดในสังฆมณฑลเชียงใหม่
เปลวไฟและพระคัมภีร์ เป็นสีทอง ซึ่งเป็นสิ่งมีคุณค่า เป็นสัญลักษณ์หมายถึง ฤทธิ์กุศลประการแรกคือ ความเชื่อ อาศัย ความเชื่อเราจึงสามารถเข้าใจพละกำลังที่ช่วยนำเราว่ามาจากพระเจ้าและพระวาจา
อักษรอัลฟาและโอเมก้า สีแดง สีแห่งความรักที่พระบิดาทรงรักเรา
สีเงิน เป็นสัญลักษณ์หมายถึงความโปร่งใส แห่งความจริงและความยุติธรรม ซึ่งเป็นพรสวรรค์พื้นฐานในงานอภิบาลของพระสังฆราช
ดวงดาว หมายถึง พระมารดาพรหมจารีมารีย์
แถบลายหมากรุก มาจากตราประจำตระกูลของนักบุญฟรังซิสเซเวียร์ ซึ่งเป็นนักบุญองค์อุปถัมภ์ของพระสังฆราช
ภูเขาสีเขียว เป็นเครื่องหมายถึงลักษณะภูมิประเทศของสังฆมณฑลเชียงใหม่
ปอบิด
ปอบิดเป็นไม้พุ่มขนาดเล็ก มีความสูงประมาณ 1-3 เมตร มีขนสีน้ำตาลปกคลุมทั่วทุกส่วน ลำต้นกลม เรียว อ่อนคล้ายเถา บริเวณส่วนเปลือกมีสีเทาและมียางเหนียว ใบเป็นใบเดี่ยวรูปไข่ แผ่นใบสาก ท้องใบจะมีขน
กว้าง 2.5-3.5 นิ้ว ยาว 4-8 นิ้ว ม้วนเว้าเข้าหากัน ขอบใบหยักเป็นแบบฟันปลา ดอกจะมีสีส้มหรือสีแดงอิฐ จะออกเป็นกระจุกระหว่างต้นกับใบ กระจุกละประมาณ 2-3 ดอก แต่ละดอกมีใบประดับขนาดเล็กรองรับ
มีกลีบรองกลีบดอกสีเหลือง มีกลีบดอก 5 กลีบ กลีบคู่บนมีขนาดใหญ่กว่ากลีบอื่น ปลายกลีบมน มีทั้ง เกสรตัวผู้มีสีเหลือง มี 10 อันเชื่อมรวมกับก้านของเกสรตัวเมีย ผล มีลักษณะเป็น
ฝักยาว กลม บิดเป็นเกลีบวมีทั้งบิดซ้ายและบิดขวา ยาว 3-4 เซนติเมตร ออกผลประมาณเดือนธันวาคม-มกราคม เมื่อแก่จะมีสีน้ำตาลหรือสีดำ แก่เต็มที่ฝักจะอ้าออก
ต้องผสมเกสรเพื่อให้ได้ฝักและเมล็ดในการขยายพันธุ์
พบทั่วไปในแล้ง ป่าเต็งรัง ที่รกร้างว่างเปล่า ตั้งแต่ภาคเหนือ ภาคกลาง ภาคตะวันออกเฉียงเหนือของไทย อินเดีย จีนตอนใต้จนถึงเอเชียตะวันออกเฉียงใต้ ที่ระดับความสูง 100-400 เมตร
ราก ใช้ต้มเอาน้ำกิน รสฝาดเฝื่อน บำรุงธาตุ แก้ท้องร่วง แก้บิด ขับเสมหะ แก้ปวดเคล็ดบวม โรคเบาหวาน และ ปอบิดจะมีผลลดน้ำตาลในเลือดได้ใกล้เคียงกับยาแผนปัจจุบัน แต่ยังไม่สามารถทดแทนยารักษาเบาหวานได้จริง
สภาผู้แทนราษฎรไทย ชุดที่ 7
สมาชิกสภาผู้แทนราษฎรไทย ชุดที่ 7 (26 กุมภาพันธ์ พ.ศ. 2495 - 25 กุมภาพันธ์ พ.ศ. 2500) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 246 คน โดยมาจากการเลือกตั้งแบบประเภทที่ 1 ซึ่งแบ่งเขตทั้งหมด 123 คน และแบบประเภทที่ 2 ซึ่งเป็นการแต่งตั้ง 123 คน จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 150,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 123 คน
สมาชิกภาพของสมาชิกสภาผู้แทนราษฎรชุดนี้ สิ้นสุดตามวาระ เนื่องจากสมาชิกประเภทที่ 1 สิ้นสุดสมาชิกภาพ
มีรายนามดังนี้
ประธานสภาผู้แทนราษฎร พลเอกพระประจนปัจจนึก
รองประธานสภาผู้แทนราษฎร คนที่หนึ่ง พระราชธรรมนิเทศ (เพียร ไตติลานนท์) (ออกจากตำแหน่ง พ.ศ. 2498) ขุนคงฤทธิศึกษากร (ปาน คงฤทธิ์ศึกษากร) ดำรงตำแหน่งแทน
รองประธานสภาผู้แทนราษฎร คนที่สอง พลตรีพระยาอนุภาพไตรภพ (ออกจากตำแหน่ง พ.ศ. 2496) ขุนคงฤทธิศึกษากร (ปาน คงฤทธิ์ศึกษากร) ดำรงตำแหน่งแทน (ออกจากตำแหน่ง พ.ศ. 2498) ขุนวิวรณ์สุขวิทยา ดำรงตำแหน่งแทน (ออกจากตำแหน่ง พ.ศ. 2498)
ค้างคาวยอดกล้วยป่า
ค้างคาวยอดกล้วยป่า (; ) เป็นค้างคาวกินแมลงชนิดหนึ่ง
มีความยาวทั้งหมด 71-86 มิลลิเมตร มีหางยาว 32-42 มิลลิเมตร เท้าหลังยาว 7-9 มิลลิเมตร หูยาว 13-18 มิลลิเมตร ขาหน้ายาว 28-33 มิลลิเมตร มีน้ำหนักตัว 3.5-5.5 กรัม ผิวหนังที่หลังมีสีค่อนข้างแดงถึงน้ำตาลดำ เช่น ชนิดที่อาศัยอยู่ที่ เกาะลูซอน ประเทศฟิลิปปินส์ หนังที่ท้องจะเป็นสีดำคล้ำ เยื่อบุผิวที่ปีกและหางจะปกคลุมถึงกระดูกข้อเท้าทั้งหน้าและหลัง
พบได้ทางตอนใต้ของประเทศไทย เกาะบอร์เนียว ประเทศมาเลเซีย และประเทศฟิลิปปินส์
พบใกล้ ๆ ทะเล ที่ระดับน้ำทะเล 1490 เมตร หรือในพื้นที่ที่มีหญ้าขึ้นสูง พื้นที่ทำการเกษตร สวนกล้วย และบริเวณพื้นที่ราบต่ำ หรือในสภาพที่เป็นภูเขา กลุ่มหนึ่งจะพบประมาณ 20-30 ตัว
วิทยา ทำว่อง
จ่าเอก วิทยา ทำว่อง เกิดวันที่ 1 กันยายน พ.ศ. 2530 ที่จังหวัดลำปาง เป็นนักยิงธนูชาวไทย ผู้เข้าแข่งขันในรายการชายเดี่ยวในโอลิมปิกฤดูร้อน 2012 และเดือนกันยายน พ.ศ. 2555 วิทยา ทำว่อง เข้าแข่งขันชิงแชมป์ยิงธนูไทยแลนด์โอเพ่น ซึ่งจัดขึ้น ณ สนามยิงธนูหัวหมาก โดยเขาเป็นผู้ชนะรางวัลเหรียญทองในประเภทคันธนูโค้งกลับชาย ที่ 660 คะแนน
วิทยา ทำว่อง เดิมมิได้มีความรักในกีฬายิงธนูมาตั้งแต่เด็ก กระทั่งเขาได้เข้าศึกษาที่โรงเรียนกีฬาจังหวัดลำปาง และมีโอกาสได้ศึกษาการยิงธนู จึงเกิดความหลงรักในกีฬาดังกล่าวในภายหลัง และเริ่มฝึกฝนอย่างจริงจังจนสามารถติดทีมชาติไทยเป็นครั้งแรก โดยเข้าแข่งขันในซีเกมส์ 2005 ที่ประเทศฟิลิปปินส์ แต่ไม่ได้เหรียญรางวัลจากการแข่งขัน แล้วเขาได้เข้าแข่งขันในซีเกมส์ 2009 ที่ประเทศลาว ซึ่งได้รับเหรียญทองในการแข่งขันประเภททีม รวมถึงในการแข่งขันซีเกมส์ 2011 ที่ประเทศอินโดนีเซีย เขาได้รับเหรียญเงินในประเภททีม และเหรียญทองแดงในประเภทบุคคล
วิทยา ทำว่อง สามารถทำผลงานได้อย่างยอดเยี่ยมในการแข่งขันยิงธนูชิงแชมป์เอเชีย ที่ประเทศกาตาร์ โดยเขาติดอันดับ 1 ใน 3 ของผู้ได้รับสิทธิ์เข้าแข่งขันกีฬายิงธนูในโอลิมปิกฤดูร้อน 2012 จากนักกีฬาที่มีอยู่ทั้งหมด 70 คน
วันที่ 2 มิถุนายน พ.ศ. 2555 วิทยา ทำว่อง ได้เข้าแข่งขันแข่งขันกีฬายิงธนูในร่มระยะ 18 เมตร ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ประจำ พ.ศ. 2555 ในประเภทคันธนูโค้งกลับทั่วไปชาย และในวันที่ 4 มิถุนายน เขาชนะการแข่งขันประเภททีมร่วมกับ พ.จ.อ.เด่นชัย เทพนา และ จ.อ.อัครินทร์ ไทยเอื้อ ส่วนในประเภทบุคคลวิทยาเป็นฝ่ายแพ้ วาเนสซา โล เซียะ หลง จากสิงคโปร์ 6 ต่อ 2 และได้อันดับสองของรายการ วิทยา ทำว่อง เข้าแข่งขันกีฬายิงธนูในโอลิมปิกฤดูร้อน 2012 ประเภทคันธนูโค้งกลับ บุคคลชาย เขาทำผลงานได้ดีในรอบจัดอันดับ ซึ่งทำได้ 662 คะแนน โดยอยู่ในอันดับที่ 38 จากผู้เข้าแข่งขันทั้งหมด 64 คน จากนั้น ในวันที่ 5 สิงหาคม ณ สนามลอร์ดคริกเกตกราวน์ ที่ซึ่งเขาเป็นฝ่ายแพ้โธมัส เฟาเฌรอน จากประเทศฝรั่งเศส ด้วยคะแนน 26-28, 23-27 และ 25-26 ในรอบ 32 คนสุดท้าย
ตราแผ่นดินของกัวเตมาลา
ตราแผ่นดินของกัวเตมาลา () ประกอบด้วย:
ตราแผ่นดินดังกล่าวออกแบบโดยศิลปินช่างแกะสลักชาวสวิสที่ชื่อว่า โยฮัน-แบบติส เฟรเนอร์ (Johan-Baptist Frener) โดยเขาได้พำนักอาศัยเป็นการถาวรเมื่อ ค.ศ. 1854 จนกระทั่งเสียชีวิตเมื่อ ค.ศ. 1897
ตราแผ่นดินนั้นได้ปรากฏบนธงชาติกัวเตมาลา ก่อนหน้านี้ นกเควทซอลเคยใช้เป็นธงของลอส อาตอส, อเมริกากลาง เมื่อ ค.ศ. 1830
เพลงชาติกัวเตมาลา
เพลงชาติกัวเตมาลา () ประพันธ์บทร้องโดย โจเซ่ จัวควิน ปาลมา (1844–1911) และ เรียบเรียงทำนองโดย ราฟาเอล อัลวาเรซ โอวัลเลย์. ประกาศใช้อย่างเป็นทางการเมื่อ พ.ศ. 2439 (ค.ศ. 1896) เพลงดังกล่าวเป็นเพลงที่ชนะการประกวดที่จัดโดยรัฐบาล. ต่อมาเมื่อปี พ.ศ. 2477 (ค.ศ. 1934) ได้มีการแก้ไขบทร้องบางช่วงโดย ศาสตราจารย์ โจเซ่ มาเรีย โบนิลา รัวโน, เป็นนักเรียนทุนสาขาไวยากรณ์สเปน. บทร้องบางท่อนที่ถูกเกลาสำนวนไปนั้น มีเนื้อหาเกี่ยวกับ เลือดเนื้อ และ การต่อสู้ ให้เกิดความไพเราะ และ ความสละสลวย.
ข้อผิดพลาดของการเรียกชื่อเพลงชาติว่า "Guatemala Feliz!" ซึ่งเป็นเนื้อร้องวรรคแรกของบทที่ 1, ตามหลักแล้ว ชื่อเรียกอย่างเป็นทางการของเพลงชาตินั้นเรียกว่า "อิมโน นาเซียวนัล" ("Himno Nacional").
Transcription in F, original key. Transcription in C for children and female voices, and for easy piano.
1 E0 m²
1 E+0 m² เป็นอันดับของขนาด ของสิ่งที่มีพื้นที่ระหว่าง 1 ตารางเมตร ถึง 10 ตารางเมตร
พื้นที่ขนาดน้อยกว่า 1 ตารางเมตร----
พื้นที่ขนาดมากกว่า 10 ตารางเมตร
แผ่นดินไหวในประเทศอิหร่าน พ.ศ. 2555
แผ่นดินไหวในประเทศอิหร่าน พ.ศ. 2555 เกิดขึ้นในจังหวัดอาเซอร์ไบจานตะวันออก ประเทศอิหร่าน เมื่อวันที่ 11 สิงหาคม พ.ศ. 2555 (ค.ศ. 2012) เวลา 16:53 น. ตามเวลาท้องถิ่นของประเทศอิหร่าน (เวลา 19:23 น. ตามเวลาในประเทศไทย) โดยจุดเหนือศูนย์เกิดแผ่นดินไหวอยู่ใกล้กับเมืองอะฮาร์และวาร์ซากัน ห่างจากเมืองตาบริซไปทางตะวันออกเฉียงเหนือ 60 กิโลเมตร (37 ไมล์) แผ่นดินไหวหลักมีขนาดแมกนิจูด 6.4 และอีกสิบเอ็ดนาทีต่อมา (เวลา 17:04 น.) ก็ได้เกิดแผ่นดินไหวตาม ที่แมกนิจูด 6.3 เหตุการณ์ครั้งนี้มีผู้เสียชีวิตอย่างน้อย 306 คน บาดเจ็บมากกว่า 3,000 คน ผู้เสียชีวิตส่วนใหญ่อยู่ในเขตชนบทและเขตภูเขา ส่วนในเมืองอะฮาร์มีผู้เสียชีวิต 45 คน แผ่นดินไหวครั้งนี้ยังรู้สึกได้ในพื้นที่ประเทศอาเซอร์ไบจานและอาร์มีเนีย แต่ไม่มีรายงานความเสียหาย
ประเทศอิหร่านมักประสบกับแผ่นดินไหวขนาดรุนแรงอยู่เสมอ เนื่องจากมีแนวรอยเลื่อนขนาดใหญ่หลายรอยพาดผ่าน โดยเหตุการณ์แผ่นดินไหวใหญ่ครั้งก่อนเกิดขึ้นในปี พ.ศ. 2546 และ 2533 ทำให้มีผู้เสียชีวิตถึง 26,000 คน และ 50,000 คน ตามลำดับ
ชลาศัย ขวัญฐิติ
ชลาศัย ขวัญฐิติ หรือชื่อเดิมว่า หม่อมชลาศัย ยุคล ณ อยุธยา ภายหลังได้เปลี่ยนชื่อเป็น คูณมาศ ขวัญฐิติ และ โชติกา ขวัญฐิติ มีชื่อแต่แรกเกิดว่า นิภาพร รอดอ่อน เป็นที่รู้จักในชื่อ หม่อมลูกปลา (ประมาณ พ.ศ. 2515 — ) อดีตหม่อมใน หม่อมเจ้าฐิติพันธุ์ ยุคล หรือ ท่านกบ
ชลาศัย เกิดเมื่อวันที่​ 1 มิถุนายน​ พ.ศ. 2515 ที่โรงพยาบาลจุฬาลงกรณ์ เป็นลูกกำพร้า เพราะถูกแม่คลอดแล้วทิ้ง มีชื่อจริงแต่แรกเกิดว่า นิภาพร รอดอ่อน จนกระทั่งหม่อมเจ้าหญิงรังษีนภดล ยุคล เจ้าน้องในหม่อมเจ้าฐิติพันธุ์ มาพบเข้าและได้นำตัวไปอุปการะที่วังอัศวินนับตั้งแต่นั้น ในฐานะของเด็กรับใช้ โดยให้ชื่อเล่นว่า "ลูกปลา"
จนกระทั่งเติบโตเป็นสาวรุ่น ชลาศัยดูแลบุตรทั้งสามของหม่อมเจ้าฐิติพันธุ์ ยุคล ด้วยความที่เป็นเด็กฉลาดและรู้ใจท่านกบไปเสียทุกอย่าง ท่านกบจึงเปลี่ยนชื่อใหม่ให้เป็น "ชลาศัย ขวัญฐิติ" โดยนามสกุลนำมาจากสองคำในพระนามของท่านกบคือ "ฐิติ" รวมกันแล้วมีความหมายว่า "ที่รักของฐิติพันธุ์" และได้ตกเป็นภรรยาลับ ๆ ของท่านกบตั้งแต่มีอายุได้เพียง 12 ปี
ในปี พ.ศ. 2537 ได้เสกสมรสกับหม่อมเจ้าฐิติพันธุ์ และกลายมาเป็นที่รู้จักโดยทั่วของสังคม ซึ่งเปรียบเสมือนเป็นการพลิกชีวิต จนได้ถูกเปรียบเทียบว่าเป็น ""ซินเดอเรลลาเมืองไทย"" แต่สาเหตุแห่งการแต่งงานครั้งนี้ชลาศัยได้ออกมาพูดว่า "ท่านกบต้องการเอาชนะตนโดยไม่ให้ตนหนีเที่ยวอีก ส่วนตนก็เพื่อต้องการเอาชนะหม่อมคนอื่น ๆ ที่คอยว่าตน และการแต่งงานครั้งนี้ก็ไม่ได้มาจากความรักเลย" ท่ามกลางความรู้สึกไม่รักมาแต่เดิม ประกอบกับตนเองเองกำลังมีความรักกับนายอุเทศ ชุปวา อยู่แล้ว ซึ่งเป็นแฟนหนุ่ม ที่มีอาชีพขายเกาลัดที่เยาวราช จึงได้หนีออกจากวังมาพบปะกับนายอุเทศอยู่บ่อยครั้ง
ในวันที่ 27 สิงหาคม พ.ศ. 2538 หม่อมเจ้าฐิติพันธุ์ได้ถึงแก่ชีพิตักษัยอย่างกะทันหัน โดยที่ชลาศัยถูกตั้งข้อสงสัยว่าเป็นผู้วางยาพิษในกาแฟสังหาร ร่วมกับนายอุเทศ ชุปวา ซึ่งเจ้าหน้าที่ตำรวจจากการสอบสวนเบื้องต้นพบว่าหม่อมเจ้าฐิติพันธุ์ได้เสวยกาแฟที่มีการผสมยาฆ่าแมลงกลุ่มคาร์บอเมท โดยวันนั้นชลาศัยอยู่ในที่เกิดเหตุ แต่ได้ปฏิเสธการรู้เห็นในเรื่องนี้ และนายอุเทศก็ได้ถูกจับในข้อหาบุกรุกเคหะสถานในยามวิกาลด้วย
ต่อมา เมื่อนายอุเทศ ได้รับอิสรภาพ ชลาศัยได้มาใช้ชีวิตอยู่ด้วยกันและเปลี่ยนนามสกุลเป็น ชุปวา ตามนามสกุลของนายอุเทศ ผู้เป็นสามี และย้ายไปอยู่ที่จังหวัดเชียงใหม่ โดยมีชีวิตอย่างยากลำบาก ทั้งคู่มีลูกด้วยกัน 2 คน ประกอบอาชีพขายก๋วยเตี๋ยว และขึ้นล่องระหว่างจังหวัดนครสวรรค์-ปทุมธานี-ร้อยเอ็ด และกรุงเทพมหานคร สลับกันไป โดยค้าขายและขายส้มตำ ไก่ย่าง พร้อมกันด้วย ซึ่งในระหว่างนี้พนักงานอัยการนำคดียื่นฟ้องต่อศาล และได้ขอยื่นประกันตัวด้วยเงินสดจำนวน 400,000 บาท
ในวันที่ 19 กุมภาพันธ์ พ.ศ. 2545 ศาลอาญาได้มีคำพิพากษาว่า จำเลยมีความผิดฐานกระทำโดยมิได้มีเจตนาฆ่า แต่ทำร้ายผู้อื่นจนเป็นเหตุให้ผู้นั้นถึงแก่ความตาย พิพากษาลงโทษจำคุก 9 ปี คำรับสารภาพของจำเลยในชั้นสอบสวนเป็นประโยชน์แก่การพิจารณาอยู่บ้าง มีเหตุบรรเทาโทษลดโทษให้ 1 ใน 3 คงจำคุกจำเลย 6 ปี
ต่อมาได้มีการยื่นอุทธรณ์ไปที่ศาลอุทธรณ์ ศาลได้มีคำพิพากษายกฟ้องในวันที่ 4 มีนาคม พ.ศ. 2548
แต่ต่อมาในศาลฎีกา ซึ่งเป็นศาลสูงสุดได้พิพากษาในวันที่ 17 สิงหาคม พ.ศ. 2555 ได้พิพากษากลับให้จำคุก ฐานทำร้ายผู้อื่นจนเป็นเหตุถึงแก่ความตาย พิพากษาจำคุก 7 ปี แต่คำรับสารภาพในชั้นสอบสวนของจำเลยเป็นประโยชน์ต่อการพิจารณา ลดโทษให้ 1 ใน 3 เหลือจำคุก 4 ปี 8 เดือน
ปัจจุบัน ชลาศัย ขวัญฐิติ ได้ใช้ชีวิตอยู่กับนายทวีชัย น้อยประเสริฐ ซึ่งเป็นสามีคนปัจจุบัน
นกปรอดหัวสีเขม่า
นกปรอดหัวสีเขม่า หรือ นกแทดตากแดง (; ) เป็นนกประจำถิ่นที่จัดอยู่ในประเภทสัตว์ป่าคุ้มครอง พบเห็นได้ง่ายในทุกภาคของประเทศไทย ยกเว้นทางภาคใต้ จัดอยู่ในวงศ์นกปรอด (Pycnonotidae)
นกปรอดหัวสีเขม่าเป็นนกขนาดเล็ก ลำตัวยาวประมาณ 18–20 เซนติเมตร ปากมีสีดำ เรียวแหลม และโค้งลงเล็กน้อย มีขนหนวด มีขนทรงพังค์เล็ก ๆ สีดำที่หัวด้านบน โดยส่วนนี้จะมีสีดำครอบตั้งแต่รอบดวงตาไล่มาถึงแก้มและจมูกซึ่งเป็นจุดเด่นของนกชนิดนี้ แก้มและคางมีสีเทาแกมขาว ตั้งแต่คางลงไปถึงใต้ท้องมีสีขาวนวล ลำตัวด้านบนสีน้ำตาลแกมเทา บริเวณก้นมีสีส้มแดง สีแดงสด สีเหลือง โดยสีดังกล่าวจะขึ้นอยู่กับช่วงเวลาหรือแหล่งที่อยู่อาศัยที่แตกต่างกัน หางยาวมีสีน้ำตาลเทาเกือบดำ ส่วนปลายหางมีสีขาวเห็นได้ชัดเจนขณะบิน โดยตัวผู้กับตัวเมียมีลักษณะคล้าย ๆ กัน
มักพบเป็นคู่ หรือฝูงเล็ก ๆ หากินบนต้นไม้ ช่วงเย็น ๆ อาจพบเกาะตามสายไฟเป็นคู่ ๆ
หนอน แมลง ผลไม้สุก น้ำหวานของดอกแปรงล้างขวด
พบตั้งแต่บริเวณที่ราบลุ่มจนถึงระดับความสูง 1,800 เมตร จากระดับน้ำทะเลปานกลาง เช่น ป่าเบญจพรรณ ป่าโปร่ง ป่าละเมาะ ภูเขาสูง พื้นที่การเกษตร และในสวน
ในประเทศไทยพบได้ในทุกภาค ยกเว้นภาคใต้และตอนล่างของภาคตะวันตก รวมทั้งพบได้ในประเทศทางแถบเอเชีย เช่น กัมพูชา พม่า ฮ่องกง จีน อินโดนีเซีย ลาว และเวียดนาม เป็นต้น
ณเณร ตาละลักษณ์
ร้อยโท ณ เณร ตาละลักษมณ์ (ณ เณร อ่านว่า นอ-เนน) เป็นบุตรชายของพระยาปริยัติธรรมธาดา (แพ ตาละลักษมณ์) อดีตนายทหาร, นักการเมือง และนักหนังสือพิมพ์ชาวไทย ผู้ถูกตัดสินประหารชีวิตในปี พ.ศ. 2482
ร.ท. ณ เณร เป็นนายทหารกองหนุน ที่ลาออกราชการเพื่อเป็นผู้ลงสมัครสมาชิกสภาผู้แทนราษฎรประเภทที่หนึ่ง ในเขต 2 จังหวัดพระนคร จากการเลือกตั้งเมื่อ ปี พ.ศ. 2476 ไม่ได้รับการเลือกตั้ง แต่ได้คะแนนเสียงมาเป็นลำดับที่สี่ จากทั้งหมดสามอันดับ และการเลือกตั้งเมื่อปี พ.ศ. 2481 ได้รับคะแนนเสียงมาเป็นลำดับแรก อีกทั้งยังเป็นบรรณาธิการและเจ้าของหนังสือพิมพ์ ""ชุมชน"" ซึ่งเป็นหนังสือพิมพ์ที่ลงบทความวิพากษ์วิจารณ์รัฐบาลในขณะนั้นในเรื่อง พิจารณาพระราชบัญญัติงบประมาณ ที่มี พระยาพหลพลหยุหเสนา เป็นนายกรัฐมนตรีอย่างรุนแรง ซึ่งต่อมาพระยาพหลฯได้ตัดสินใจยุบสภาฯ และลาออกจากตำแหน่งนายกรัฐมนตรี พร้อมกับยุติทุกบทบาททางการเมือง
ร.ท. ณ เณร ถูกจับในข้อหากบฏร่วมกับผู้ต้องหาอีกหลายคนในกรณีกบฏพระยาทรงสุรเดช เมื่อ พันเอก หลวงพิบูลสงคราม ขึ้นมาเป็นนายกรัฐมนตรีสืบต่อ ด้วยข้อหาว่าเจ้าหน้าที่ตำรวจได้รื้อค้นบ้านพักแล้วพบขวดหมึกสีแดง 3 ขวด สันนิษฐานว่าเป็นยาพิษที่ใช้ลอบวางยาสังหาร พ.อ.หลวงพิบูลฯ ซึ่งผู้ต้องหาหลายคนถูกพยานอ้างว่า ได้วางแผนกันเพื่อลอบสังหารตัว พ.อ.หลวงพิบูลฯ และบุคคลชั้นสูง ทั้ง ๆ ที่ในบรรดาผู้ต้องหานั้นหลายคนไม่ได้รู้จักหรือเคยพบปะกันมาก่อนเลย ซึ่งตัวของ ร.ท. ณ เณร ได้ถูกศาลพิเศษที่ถูกจัดตั้งขึ้นพิพากษาให้ประหารชีวิตในวันที่ 20 พฤศจิกายน พ.ศ. 2482
ร.ท. ณ เณร ถูกจับเมื่อกลับมาจากต่างจังหวัด และถูกควบคุมตัวไว้ที่สถานีตำรวจบางกอกน้อย ต่อมาก็ถูกย้ายไปจำคุก ณ เรือนจำบางขวาง จังหวัดนนทบุรี เมื่อวันที่ 17 ตุลาคม พ.ศ. 2482 และถูกประหารชีวิตด้วยการยิงเป้าในเวลา 05.55 น. ของวันที่ 3 ธันวาคม ปีเดียวกัน ซึ่งถือเป็นนักโทษประหารชุดสุดท้าย พร้อมกับนายลี บุญตา คนรับใช้ของ พ.อ.หลวงพิบูลฯ ที่ใช้ปืนไล่ยิง พ.อ.หลวงพิบูลฯ เมื่อวันที่ 9 พฤศจิกายน พ.ศ. 2481
ตลอดระยะเวลาที่ดำเนินคดี และติดคุก ตลอดจนถึงการประหารชีวิต ร.ท. ณ เณร ไม่ได้มีอาการประหวั่นหวาดกลัวใด ๆ หนำซ้ำยังมีอารมณ์ร่าเริง มักจะร้องเพลงที่ดัดแปลงเสมือนประชดชะตากรรมตัวเอง และเล่าเรื่องราวตลกโปกฮาต่าง ๆ แก่เพื่อนนักโทษคนอื่น ๆ เมื่อถูกยิงแล้วแต่ยังไม่ตาย ยังได้ร้องตะโกนให้เพชฌฆาตยิงซ้ำอีกจนกระทั่งถึงแก่ความตาย
มวยลาว
มวยลาว () เป็นศิลปะการต่อสู้ป้องกันตัวของลาว มีการฝึกในประเทศลาวและบางบริเวณในภาคตะวันออกเฉียงเหนือของไทย เช่นที่จังหวัดสกลนคร  คล้ายกับมวยไทยในประเทศไทยและประดัลเสรี หรือ"ประดัลเสเร็ย"ในประเทศกัมพูชา เป็นการต่อสู้ที่ใช้หมัด เตะ ศอก เข่า มวยลาวได้รับการบรรจุเข้าแข่งขันในกีฬาซีเกมส์ พ.ศ. 2552 ที่เวียงจันทน์ ประเทศลาวด้วย
มวยลาวในซีเกมส์ พ.ศ. 2552 มีชิงชัยทั้งสิ้น 13 เหรียญทอง โดยลาวได้ 5 เหรียญทอง ไทยได้ 6 เหรียญทอง เวียดนามและฟิลิปปินส์ชาติละ 1 เหรียญทอง ดังนี้
วงศ์จิ้งเหลนน้อยหางยาว
วงศ์จิ้งเหลนน้อยหางยาว หรือ วงศ์สางห่า () เป็นวงศ์ของสัตว์เลื้อยคลานในอันดับ Squamata หรืองูและกิ้งก่า ใช้ชื่อวิทยาศาสตร์ว่า Lacertidae
มีลักษณะโดยรวม คือ ทุกชนิดของวงศ์นี้มีขา เกล็ดปกคลุมลำตัวมีขนาดแตกต่างกัน เกล็ดปกคลุมลำตัวด้านหลังและทางด้านข้างแปรผันตั้งแต่มีขนาดใหญ่และเรียบและเรียงซ้อนตัวเหลื่อมกันหรือมีขนาดเล็กเป็นตุ่มและมีสัน เกล็ดด้านท้องเป็นรูปสี่เหลี่ยมขนาดใหญ่ และเรียงตัวต่อเนื่องกันหรือเรียงตัวซ้อนเหลื่อมกัน ไม่มีกระดูกในชั้นหนัง กระดูกหัวไหล่มีกระดูกอินเตอร์ควาวิเคิลเป็นรูปโค้งและกระดูกไหปลาร้าเป็นรูปหักมุม หางยาว สามารถปล่อยหางหลุดจากลำตัวได้เพื่อหลบหนีศัตรู พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกเทอรีกอยด์มีฟันหรือไม่มีฟัน
เป็นสัตว์เลื้อยคลานที่มีขนาดเล็ก ตั้งแต่ 4 เซนติเมตรจนถึงมีขนาดใหญ่สุดไม่เกิน 12 เซนติเมตร ส่วนมากอาศัยและหากินบนพื้นดินในเวลากลางวัน หรือไม่ก็อาศัยในไม้พุ่มหรือต้นไม้ในระดับเตี้ย ๆ ส่วนมากกินแมลงเป็นอาหาร บางชนิดกินเมล็ดพืชเป็นอาหาร
พบกระจายพันธุ์ในพื้นที่ ๆ ที่เป็นโลกเก่า คือ ทวีปยุโรป, แอฟริกา และเอเชีย จนถึงอินเดียตะวันออก มีความสัมพันธ์ใกล้เคียงกับกิ้งก่าในวงศ์ Teiidae ที่พบในโลกใหม่ เนื่องจากมีนิเวศวิทยา, พฤติกรรม ตลอดจนแบบแผนการสืบพันธุ์คล้ายคลึงกัน
พบประมาณ 220 ชนิด แบ่งออกได้เป็น 37 สกุล (ขณะที่บางข้อมูลระบุว่า 27 สกุล หรือแม้แต่ 5 สกุล)
วงศ์ย่อย Gallotiinae
วงศ์ย่อย Lacertinae
เผ่า Eremiadini
เผ่า Lacertini
สางห่า (สกุล)
สางห่า หรือ จิ้งเหลนน้อยหางยาว เป็นสกุลของสัตว์เลื้อยคลานในวงศ์  Lacertidae  หรือ สางห่า ใช้ชื่อวิทยาศาสตร์ว่า "Takydromus" ซึ่งมาจากภาษากรีกคำว่า ταχυδρόμος (takhudromos), "วิ่งเร็ว" และ ταχύς (takhus), "เร็ว" + δρόμος (dromos), "สนามแข่ง, แข่งขัน"
มีลักษณะทั่วไปมีลำตัวเรียวยาวและเพรียวผอม มีลักษณะเด่น คือ มีส่วนหางที่มีความยาวมากกว่าความยาวลำตัวตั้งแต่ปลายจมูกจรดรูทวาร 2–5 เท่า สามารถปล่อยหางให้หลุดจากลำตัวได้เพื่อหลบหลีกศัตรูตามธรรมชาติ โดยตำแหน่งที่ปล่อยหางอยู่ทางด้านหน้าของก้านกระดูกทางด้านข้างของกระดูกสันหลังส่วนหางทุกปล้อง มีเล็บนิ้วตีนทุกเล็บยาวและงุ้มลงด้านล่าง
เป็นสัตว์ที่หากินในเวลากลางวัน โดยมักหากินตามพื้นดินหรือไม่ก็ไม้พุ่มหรือต้นไม้เตี้ย ๆ มีความรวดเร็วในการเคลื่อนไหวมาก จึงมักไม่พบเห็นตัวง่าย ๆ กระจายพันธุ์ในหลายประเทศของทวีปเอเชีย สำหรับในประเทศไทยพบเพียงชนิดเดียว
วงศ์ย่อยกวาง
วงศ์ย่อยกวาง หรือ วงศ์ย่อยกวางโลกเก่า () เป็นวงศ์ย่อยของสัตว์เลี้ยงลูกด้วยนมกีบคู่ ในวงศ์ Cervidae หรือ กวาง ใช้ชื่อวิทยาศาสตร์ว่า Cervinae
โดยกวางในวงศ์ย่อยนี้ จะเป็นกวางชนิดที่พบในซีกโลกที่เรียกว่าโลกเก่า คือ ทวีปเอเชีย, แอฟริกา, ยุโรป โดยเป็นสัตว์ที่อาศัยและปรับตัวอยู่ได้ในหลายภูมิประเทศ เช่น ทุ่งหญ้า, ทะเลทราย, ที่ราบต่ำ หรือแม้แต่พื้นที่ชุ่มน้ำ
สมาชิกในวงศ์ย่อยนี้ แบ่งออกได้เป็น 2 เผ่าใหญ่ ๆ คือ Cervini หรือ กวางแท้ และ Muntiacini หรือ เก้ง
สภาผู้แทนราษฎรไทย ชุดที่ 6
สมาชิกสภาผู้แทนราษฎรไทย ชุดที่ 6 (5 มิถุนายน พ.ศ. 2492 - 29 พฤศจิกายน พ.ศ. 2494) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 21 คน โดยมาจากการเลือกตั้งแบบประเภทที่ 1 เพิ่มเติม จาก สภาผู้แทนราษฎรไทย ชุดที่ 5 ซึ่งแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492
การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 200,000 คน ต่อผู้แทนราษฎร 1 คน ได้สมาชิกสภาผู้แทนราษฎรเพิ่มเติม จำนวน 21 คน
มีรายนามดังนี้
ประธานสภาผู้แทนราษฎร พระราชธรรมนิเทศ (เพียร ไตติลานนท์)
รองประธานสภาผู้แทนราษฎร นายยกเสียง เหมะภูติ
ดับเบิลยูดับเบิลยูอี ไนท์ออฟแชมเปียนส์
ไนท์ออฟแชมเปียนส์ () เป็นรายการมวยปล้ำแบบ เพย์เพอร์วิว (PPV) ของ เวิลด์เรสต์ลิงเอ็นเตอร์เทนเมนต์ จัดขึ้นครั้งแรกเมื่อวันที่ 9 ธันวาคม ค.ศ. 2001 - ค.ศ. 2015 ต่อมาในปี ค.ศ. 2016 รายการนี้ถูกแทนที่โดย ดับเบิลยูดับเบิลยูอี แคลชออฟแชมเปียนส์
สภาผู้แทนราษฎรไทย ชุดที่ 5
สมาชิกสภาผู้แทนราษฎรไทย ชุดที่ 5 (29 มกราคม พ.ศ. 2491 - 29 พฤศจิกายน พ.ศ. 2494) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 246 คน โดยมาจากการเลือกตั้ง ซึ่งแบ่งเขตทั้งหมด 99 คน จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491
การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 200,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 99 คน
สมาชิกภาพของสมาชิกสภาผู้แทนราษฎรชุดนี้ สิ้นสุดลง เนื่องจาก พลเอกผิน ชุณหะวัณ เข้ายึดอำนาจการปกครอง เมื่อวันที่ 29 พฤศจิกายน พ.ศ. 2494
มีรายนามดังนี้
ประธานสภาผู้แทนราษฎร นายเกษม บุญศรี
รองประธานสภาผู้แทนราษฎร ร้อยเอกประเสริฐ สุดบรรทัด
ตอมา โฟชรง
ตอมา โฟชรง () เกิดวันที่ 23 กุมภาพันธ์ ค.ศ. 1990 ที่เมืองแรน ประเทศฝรั่งเศส เป็นนักยิงธนูชาวฝรั่งเศส ในการแข่งขันโอลิมปิกฤดูร้อน 2012 เขาได้เข้าแข่งขันให้แก่ประเทศของตนในประเภททีมชาย ที่ซึ่งทีมฝรั่งเศสของเขาได้อันดับที่ 2 ในรอบจัดอันดับ นอกจากนี้ เขายังเข้าแข่งขันในรายการประเภทชายเดี่ยว โดยได้พบกับวิทยา ทำว่อง ซึ่งเป็นนักยิงธนูจากประเทศไทย และตอมา โฟชรง เป็นฝ่ายชนะด้วยคะแนน 26-28, 23-27 และ 25-26 ในรอบ 32 คนสุดท้าย
วัดกลางคลองสี่
วัดกลางคลองสี่ เดิมมีนามว่า วัดใหม่กลางคลองสี่ ตั้งอยู่ที่บ้านคลองสี่ หมู่ที่ 5 ตำบลลาดสวาย อำเภอลำลูกกา จังหวัดปทุมธานี สร้างขึ้นในปี พ.ศ. 2453 โดยชาวไทยเชื้อสายมอญ
วัดกลางคลองสี่สร้างขึ้นในปี ในวันพุธขึ้น9ค่ำเดือน4 ปีจอ โทศก พ.ศ. 2453 ตรงกับวันพุธที่8มีนาคม พ.ศ. 2453 ร.ศ.129 จ.ศ.1272 โดยความร่วมแรงร่วมใจจากชาวบ้านคลองสี่ ซึ่งเดิมเป็นชาวมอญ ที่อพยพมาจากเมืองมะละแม่งสมัยพระเจ้ากรุงธนบุรีและมาตั้งถิ่นฐานที่บ้านบางตลาดปากเกร็ด นนทบุรี ต่อมาเมื่อมีการพัฒนาทุ่งรังสิตเมืองธัญบุรี ชาวมอญบางส่วนย้ายถิ่นฐานมาทำมาหากินทำนาในที่แห่งนี้ และสร้างวัดนี้ขึ้น หลังจากนั้นชาวบ้านได้อาราธนาพระภิกษุจากวัดสายไหมมาจำพรรษา และได้นิมนต์พระอาจารย์ด๊วด ญาณวโร (พระครูวิเศษธัญญโศภิต) จากวัดสนามเหนือ อำเภอปากเกร็ด จังหวัดนนทบุรีมาเป็นเจ้าอาวาสวัด หลวงปู่ด๊วด ญาณวโร เป็นพระภิกษุสงฆ์ที่เป็นครูบาอาจารย์ที่ชาวปทุมธานีเคารพนับถือไม่เคยเสื่อมคลาย ท่านได้สนับสนุนการศึกษาด้วยดีมาตลอด ได้เปิดโรงเรียนพระปริยัติธรรมและโรงเรียนประชาบาลขึ้นเป็นแห่งแรกในอำเภอลำลูกกา เมื่อสิ้นหลวงปู่ด๊วด ญาณวโร พระอาจารย์ทองอินทร์ เตชวุฑโฒ (พระมงคลศีลาจารย์) ได้ดำเนินการก่อสร้างบูรณะซ่อมแซมวัดได้เจริญอย่างมากในทุก ๆ ด้าน ทั้งได้สนับสนุนทุนการศึกษา ให้แก่โรงเรียนวัดกลางคลองสี่ตลอด ท่านเป็นพระเถรานุเถระที่มีอายุและพรรษากาลมากถึง 96 ปี ที่เป็นที่เคารพของชาวบ้านและคณะสงฆ์ในจังหวัดปทุมธานี วัดแห่งนี้ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2467 และผูกพันธสีมาเมื่อวันที่ 27 กุมภาพันธ์ พ.ศ. 2526 เดิมวัดแห่งนี้มีนามว่า "วัดใหม่กลางคลองสี่" แต่ได้เป็นนามเป็น "วัดกลางคลองสี่" เมื่อปี พ.ศ. 2480
วัดกลางคลองสี่เป็นที่ประดิษฐานพระศรีศาสดาจำลอง หน้าตักกว้าง 3 ศอก 9 นิ้ว และพระพุทธรูป "หลวงพ่อสุโขทัย" มีหน้าตักกว้าง 32 นิ้ว เป็นพระพุทธรูปที่มีอายุถึง 700 ปี รูปลักษณะได้สัดส่วนงดงามแบบสุโขทัยบริสุทธิ์ทุกประการ ทางวัดจัดงานปิดทองและนมัสการพระพุทธรูปนี้ในช่วงเดือนมีนาคมของทุกปี
ผี (แก้ความกำกวม)
ผี อาจหมายถึง
สิรคุปต์ เมทะนี
สิรคุปต์ เมทะนี เป็นนักแสดง นักร้องชาวไทย เป็นบุตรคนโตของนักแสดงชื่อดัง สมบัติ เมทะนี และกาญจนา เมทะนี มีน้องชาย 3 คน น้องสาว 1 คน มีผลงานสร้างชื่อ คือแสดงในภาพยนตร์เรื่อง "มือปืน 2 สาละวิน" ในปี พ.ศ. 2536 กำกับโดยหม่อมเจ้าชาตรีเฉลิม ยุคล
ศึกษาที่โรงเรียนสาธิตจุฬาฯ จากนั้นเข้าเรียนมหาวิทยาลัยอัสสัมชัญ แต่ก็ลาออกเพื่อเข้าเรียนที่โรงเรียน i-tim ด้านการท่องเที่ยวและการโรงแรม หลังเรียนจบได้ทำงานด้านการบันเทิงโดยทันที โดยเริ่มเล่นละครสั้น ในรายการจันทร์กะพริบและเริ่มแสดงละครเวที ในรายการวิก 07 หลายเรื่อง จากนั้นได้บทบาทสำคัญในเรื่อง "มือปืน 2 สาละวิน" สร้างโดยหม่อมเจ้าชาตรีเฉลิม ยุคล (ท่านมุ้ย)
นอกจากนั้นยังเคยออกผลงานอัลบั้มเพลงชุด "ฟิตเปรี้ยะ" ในสังกัดค่ายเพลงดีเดย์ เพลงที่ได้รับความนิยมในชุดนี้คือเพลง "ฟิตเปรี้ยะ", "หลุดมือ" นอกจากนั้นยังทำธุรกิจส่วนตัว และเป็นนักแข่งรถ
นกแซงแซวหางปลา
นกแซงแซวหางปลา (, ชื่อวิทยาศาสตร์ : " Dicrurus macrocercus") เป็นนกจับคอนขนาดเล็กในวงศ์นกแซงแซว พบทางตะวันตกเฉียงใต้ของประเทศอิหร่าน ไปทางตะวันออกถึงอินเดียและศรีลังกา ทางใต้ไปถึงจีน และอินโดนีเซีย ในประเทศไทยพบได้บ่อยมากทั่วประเทศ จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
นกแซงแซวหางปลาจัดอยู่ในวงศ์นกแซงแซว มีชื่อวิทยาศาสตร์ว่า " Dicrurus macrocercus" ชื่อสกุล Dicrurus มาจากภาษากรีก คือ dikroos, dikros หมายถึงแยกเป็นแฉก และ oura แปลว่า หาง ซึ่งรวมความแล้วหมายถึง สกุลของนกที่มีหางเป็นแฉก ซึ่งเป็นลักษณะเด่นของนกแซงแซว
ชื่อบ่งชนิด macrocercus มาจากภาษากรีก คำว่า marokerkos แปลว่า หางยาว ดังนั้น ชื่อวิทยาศาสตร์ของนกแซงแซวหางปลาจึงหมายถึง นกที่มีหางยาวเป็นแฉก
นกแซงแซวหางปลาตัวผู้และตัวเมียมีลักษณะเหมือนกัน ขนาดความยาวลำตัวประมาณ 28 เซนติเมตร ขนทั่วลำตัวมีสีดำเหลือบน้ำเงิน ปลายหางเป็นแฉกคล้ายหางปลาตะเพียน ปากบนขบปากล่าง ปากสีดำ ขาสีดำ เท้าสีดำ ตาแดงที่ม่านตา แต่ตาดำเป็นสีดำ
พบในอิหร่าน อินเดีย จีน ไต้หวัน ชวา อินโดจีน และในประเทศไทยเป็นนกประจำถิ่น พบทั่วไปเกือบทุกภาค ยกเว้นภาคใต้ตั้งแต่ชุมพรลงไป ซึ่งจะพบว่าเป็นนกอพยพมาในช่วงฤดูหนาว
นกแซงแซวหางปลาเป็นนกแซงแซวชนิดเดียวที่ชอบเกาะอยู่ ตามกิ่งไม้ที่โล่งแจ้ง ตามท้องทุ่งริมทางตามแหล่งน้ำ ไม่ชอบลงมาตามพื้นดิน มักหากินเพียงตัวเดียว หรืออยู่เป็นคู่ในช่วงฤดูผสมพันธุ์ เป็นนกที่ไม่กลัวนกอื่น หากมีนกอื่นมาใกล้จะไล่จิกตี สามารถร้องเลียนเสียงนกชนิดอื่น กินอาหารโดยบินออกจากที่เกาะโฉบจิกแมลงที่กำลังบิน บางครั้งออกหากินฝูงเล็กๆ 3-6 ตัว
นกชนิดนี้ผสมพันธุ์ในช่วงเดือนเมษายน-สิงหาคม ทำรังอยู่บนต้นไม้สูงด้วยกิ่งไม้เล็ก ๆ ขัดสานเป็นรูปถ้วย มีแอ่งตรงกลางไว้วางไข่รองด้วยขนสัตว์และหญ้าอ่อน วางไข่ครั้งละ 3-4 ฟอง
เอื้องหมายนา
เอื้องหมายนา (, หรือ "Cheilocostus speciosus"; ) หรือ เอื้องเพชรม้า เป็นพืชล้มลุกอายุหลายฤดู จัดอยู่ในวงศ์เอื้องหมายนา ชอบขึ้นในที่ชื้นแฉะ มีเหง้าใต้ดิน ใช้เป็นไม้ประดับได้ เจริญได้ดีทั้งในที่ได้รับร่มเงาบ้าง หรือกลางแสงแดดจัดที่มีความชื้นสูง เอื้องหมายนาเป็นพืชมีถิ่นกำเนิดในเขตร้อนและเป็นพืชประจำถิ่นในประเทศอินเดีย ภูมิภาคเอเชียตะวันออกเฉียงใต้ จนถึงเกาะนิวกินี
ลำต้นมีเส้นผ่านศูนย์กลางระหว่าง 9.1–15.1 มิลลิเมตร สูง 1.5–2 เมตร อวบน้ำ ต้นเกลี้ยงหรือมีขนปกคลุม เหง้าใต้ดินสะสมอาหาร กาบใบปิด โอบรอบลำต้น มีสีแดงหรือสีน้ำตาลแดง ใบของเอื้องหมายนาเป็นใบเดี่ยว ออกเวียนสลับ รูปร่างกึ่งรูปขอบขนานกึ่งรูปหอก (oblong - lanceolate) ปลายใบเรียวแหลม ใบกว้าง 6–8 เซนติเมตร ยาว 20.5–29.6 เซนติเมตร ใต้ใบมีขนละเอียดสีขาวคล้ายกำมะหยี่ โคนใบแผ่เป็นกาบสีเขียวหรือสีน้ำตาลแดงหุ้มลำต้น ดอกของเอื้องหมายนาออกเป็นช่อที่ปลายยอด ช่อดอกตั้งตรง ดอกตูมจะมีกาบสีแดงคล้ำหุ้มอยู่ ดอกติดกันแน่น ดอกย่อยเป็นรูปกรวยสีขาวมี 3 กลีบ กลีบหนึ่งมีขนาดโตและกว้างเป็นจะงอย ดอยเอื้องหมายนาจะทยอยบานครั้งละ 1–2 ดอก ในช่วงเดือนสิงหาคมถึงพฤศจิกายน ส่วนฝักและผลเมื่อสุกจะเป็นรูปไข่มีสีแดงสด เมล็ดมีสีดำ เยื่อหุ้มเมล็ดสีขาว ผลแห้งแตกได้ ขยายพันธุ์โดยการแบ่งกอ หรือเพาะเมล็ด พบกระจายทั่วไปตั้งแต่อินเดีย เอเชียตะวันออกเฉียงใต้ และมีพบในอเมริกาใต้
เหง้าเป็นหัวมีแป้ง 60% ใช้เป็นอาหารได้ มีเส้นใยมาก ในประเทศมาเลเซีย อินเดีย และฟิลิปปินส์ใช้หน่ออ่อนใส่แกง เป็นผัก เหง้าและเมล็ดมีสารไดออสจีนิน ซึ่งมีฤทธิ์คล้ายฮอร์โมนเพศหญิง และเป็นสารตั้งต้นในการสังเคราะห์ยาสเตอรอยด์ เมล็ดมีกรดไขมันที่มีกลิ่นหอม เหง้าสดจะมีพิษ เมื่อบริโภคในปริมาณมากจะทำให้อาเจียน ท้องร่วงรุนแรง และทำให้แท้งเนื่องจากการที่มีฤทธิ์ต้านการฝังตัวของตัวอ่อนที่ผนังมดลูก วิธีลดพิษคือต้องทำให้สุกก่อน ในมาเลเซียใช้ต้นเอื้องหมายนาในพิธีกรรมต่างๆ
ชื่อ "เอื้องหมายนา" มีที่มาจากประเพณีการสู่ขวัญควาย เนื่องจากชาวนาได้ดุด่า ทุบตีควายระหว่างการไถพรวนในฤดูการทำงาน เมื่อต้นกล้าโตเต็มที่สามารถถอนกล้าไปดำนาแล้วนั้นเป็นอันสิ้นสุดสำหรับการใช้แรงงานของควาย จากนั้นชาวนาก็จะขอขมาลาโทษจากควาย หรือที่เรียกว่า "สู่ขวัญควาย" ซึ่งในพิธีจะมีการนำต้นเอื้องหมายนา ไปปักไว้ 4 ทิศของบริเวณพื้นที่นาของตนเองที่เป็นเจ้าของ เอื้องหมายนาที่ปักไว้นี้มีประโยชน์คือ ป้องกันวัชพืชของต้นข้าว เช่น เพลี้ย บั่ว ที่จะมาทำลายต้นข้าว เมื่อป้องกันวัชพืชเหล่านี้ได้ต้นข้าวจะออกรวงดี จึงเป็นที่มาของชื่อ "เอื้องหมายนา"
ในแต่ละท้องถิ่นก็จะมีชื่อเรียกที่แตกต่างกันไป ดังนี้เอื้อง หมายนา ถามคุณตาทวดอายุ104ปี แกบอกว่า สมัยโบราณ เขาจับจองที่ทำ ตามข้างๆลำห้วย มักจะใช้กอเอื้องนี้ไปปลูกตามแดน หรือบอกแดน คนกับคนอื่นว่า ของเขาอยู่จากต้นเอื้องนี้ไปหาต้นนี้ 
คือหมายเขตแดน นานั่นอง บางคนขุดไปปลูกตามมุมเขต จึงเรียกกันว่าเอื้องหมายที่นา คนต่อๆมาเรียกสั้นๆว่าเอื้องหมายนา
แฮร์มันน์ ลุดวิก ฮุสไลน์
แฮร์มันน์ ลุดวิก ฮุสไลน์ (; 12 กันยายน พ.ศ. 2528 – ปัจจุบัน) เป็นนักกีฬาเรือแคนูสลาลอมทีมชาติไทย เขาสามารถสร้างผลงานที่โดดเด่น ด้วยการสร้างประวัติศาสตร์ให้แก่สมาคมเรือพายแห่งประเทศไทย โดยเป็นนักกีฬาแคนูคายัคคนแรกของประเทศไทย ที่ได้รับการคัดเลือกเข้าร่วมแข่งขันกีฬาโอลิมปิก ซึ่งแฮร์มันน์ได้เข้าแข่งขันโอลิมปิกฤดูร้อน 2012 ในรายการคายัคสลาลอม ชายเดี่ยว โดยเข้าสู่เส้นชัยเป็นอันดับที่ 19
แฮร์มันน์ ลุดวิก ฮุสไลน์ เป็นนักกีฬาลูกครึ่งไทย-เยอรมนี ใน พ.ศ. 2555 เขาเข้าแข่งขันในกีฬาโอลิมปิกเป็นครั้งแรก โดยเข้าแข่งขันในรายการคายัคสลาลอม ชายเดี่ยว ที่ประเทศอังกฤษ ซึ่งคอร์สการแข่งขันเรือแคนูที่ประเทศดังกล่าว ได้การยอมรับกันว่ามีความยากเป็นอันดับ 1 ของโลก ที่ซึ่งแฮร์มันน์ ได้ทำการฝึกซ้อม ณ สถานที่ดังกล่าวตั้งแต่เดือนมีนาคมเป็นประจำทุกเดือน โดยมี ยานุส เปเตอร์รุน ซึ่งเป็นโค้ชชาวสโลวีเนีย เป็นผู้ดูแลอย่างใกล้ชิด ในวันที่ 29 กรกฎาคม แฮร์มันน์เข้าแข่งขันรอบควอลิฟายเพื่อคัดเลือกนักกีฬาเข้าสู่รอบรองชนะเลิศ 15 คน ซึ่งรอบแรกเขาทำเวลาไว้ที่ 100.67 วินาที และรอบที่สองทำได้ดีกว่าเดิมด้วยเวลา 95.11 วินาที เขาเข้าเส้นชัยเป็นอันดับที่ 19 จากผู้เข้าแข่งขันที่มีอยู่ทั้งหมด 22 คน
ต้นไม้แบบทวิภาค
ต้นไม้ทวิภาค () ในศาสตร์คอมพิวเตอร์ เป็นโครงสร้างข้อมูลแบบต้นไม้ซึ่งแต่ละปมมีปมลูกได้ไม่เกิน 2 ปม โดยแยกออกเป็นปมด้านซ้าย และปมด้านขวา ปมที่มีปมลูก เรียกว่า ปมพ่อแม่ และปมลูกอาจมีรีเฟอร์เรนซ์ไปยังปมพ่อแม่ของมัน ในโครงสร้างแบบต้นไม้จะมีปม ๆ หนึ่งเป็นปมบรรพบุรุษของทุกปม เราเรียกปมนี้ว่าปมราก การเข้าถึงปมทุกปมในโครงสร้างแบบต้นไม้ทำได้โดยเริ่มต้นจากปมราก และใช้รีเฟอร์เรนซ์ของปมนั้นท่องไปตามปมลูกด้านซ้ายและด้านขวาของมัน ต้นไม้ที่มีเฉพาะปมราก เรียกว่าต้นไม้ว่าง (null tree) ในต้นไม้ทวิภาค กิ่งหรือดีกรีของทุก ๆ ปมมีค่ามากที่สุดได้ไม่เกิน 2 ต้นไม้ที่มีปมจำนวน 'n' ปมจะมีกิ่งได้ไม่เกิน 'n-1' กิ่ง 
ต้นไม้ทวิภาคมักใช้สำหรับต้นไม้ค้นหาทวิภาค (binary search trees) และฮีพทวิภาค (binary heaps)
เต่าใบไม้
เต่าใบไม้ หรือ เต่าแดง (; ) สัตว์เลื้อยคลานจำพวกเต่า ในวงศ์เต่านา (Geoemydidae)
มีลักษณะเด่น คือ กระดองส่วนล่างมีลักษณะคล้ายบานพับคล้ายกับเต่าหับ แต่ปิดได้เฉพาะตอนล่าง หัวมีสีน้ำตาล, น้ำตาลแดง หรือเขียวมะกอกด้านบนสุดของหัวอาจมีจุดสีดำ และด้านข้างของหน้าอาจจะมีแถบสีเหลืองหรือชมพู กระดองส่วนล่างสีจาง มีเส้นเป็นแนวรัศมี บางครั้งพบว่ากระดองส่วนล่างอาจเป็นสีดำ หรือน้ำตาลเข้มทั้งหมดลักษณะรอยต่อระหว่างแผ่นเกล็ดต้นขาและแผ่นเกล็ดทวารโค้งและกระดองส่วนล่างที่มีลักษณะเป็นบานพับเป็นลักษณะที่ทำให้แยกออกจากเต่าหวาย ที่มีลักษณะกระดองคล้ายคลึงกัน
มีกระดองส่วนบนยาวเต็มที่ 22 เซนติเมตร พบกระจายพันธุ์อยู่ทั่วไปในพื้นที่ชุ่มน้ำหรือลำธารในป่า หรือเนินเขา ในทุกประเทศของภูมิภาคเอเชียอาคเนย์
เป็นเต่าที่กินอาหารได้ทั้งพืชและสัตว์ เช่น สัตว์น้ำที่ไม่มีกระดูกสันหลังต่าง ๆ ในน้ำ, ผัก และผลไม้ เป็นต้น
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535
แคว้นสุพรรณภูมิ
"สำหรับความหมายอื่น ดูที่ ดินแดนสุวรรณภูมิ"
อาณาจักรสุพรรณภูมิ หรือ แคว้นสุพรรณภูมิ เป็นแคว้นของชนชาติไทยในอดีต มีมาก่อนสถาปณากรุงศรีอยุธยา โดยมีเมืองอู่ทองเป็นเมืองหลวง
สืบเนื่องจาก พระเจ้าไชยสิริกษัตริย์แคว้นโยนกเชียงแสน ครองเมืองชัยปราการ (เมืองฝาง) อพยพผู้คนหนีการโจมตีจากพวกมอญลงมาทางใต้ บรรดาเชื้อพระวงศ์และผู้คนต่างที่อพยพลงมาด้วยได้พากันแยกย้ายไปตั้งบ้านเมืองของตนอยู่ตามแคว้นต่าง ๆ โดยมีเมืองใหญ่ ๆ 2 เมืองคือ เมืองอโยธยาแคว้นละโว้ และเมืองอู่ทองแคว้นสุพรรณภูมิ ต่อมา
พระเจ้าไชยสิริทรงขยายอาณาเขตไปทางใต้และได้ปกครองแคว้นศิริธรรมราช และได้ตั้งเมืองนครศิริธรรมราช (นครศรีธรรมราช) เป็นเมืองหลวง
ราวพุทธศตวรรษที่ 16-17 ในช่วง พ.ศ. 1843-พ.ศ. 1893 เมื่องอู่ทองอยู่ภายใต้การปกครองของอาณาจักรสุโขทัย แต่มีหลายความคิดเกี่ยวกับเมืองสุพรรณภูมิ เช่นต้นกำเนิดของพระเจ้าอู่ทอง โปรดอ่านจาก ราชวงศ์สุพรรณภูมิ ยังคงมีความไม่ชัดเจนเรื่อง การปกครองแคว้นสุพรรณภูมิควบคู่ไปกับการปกครองอาณาจักรสุโขทัยในช่วงหลังการสถาปณากรุงศรีอยุธยา ภายหลังแคว้นสุพรรณภูมิได้ถูกลดความสำคัญลงเป็นหัวชั้นเมืองเอก (เมืองหน้าด่าน) เท่านั้น การปกครองจะมีการแต่งตั้งผู้ปกครองที่มีเชื่อสายราชวงศ์ทั้งทางสุโขทัยและอยุธยามาปกครองโดยมีตำแหน่ง "เจ้าเมืองอู่ทอง" ซึ่งเป็นศูนย์กลางการปกครองแคว้นสุพรรณภูมิสำหรับพระราชโอรสมักเรียกตามตำแหน่งสกุลยศว่า "ขุนหลวง" ในลักษณะคล้ายกับเมืองพิษณุโลกสองแคว และ ปกครองเมืองสรรค์ (แพรกศรีราชา) นอกจากนี้พระมหากษัติผู้คลองกรุงศรีอยุธยา ต้องทรงแต่งตั้งพระชายาผู้สืบเชื้อสายจากผู้คลองอาณาจักรสุพรรณภูมิในตำแหน่ง ท้าวอินทรสุเรนทรด้วย
วัน ๆ ของพวกผมก็งี้แหละ
วัน ๆ ของพวกผมก็งี้แหละ (; "ชีวิตประจำวันของนักเรียนชาย ม.ปลาย") เป็นผลงานชุดการ์ตูนมังงะของยะมะอุจิ ยะสุโนะบุ ตีพิมพ์ครั้งแรกในนิตยสารออนไลน์ "GANGAN ONLINE" เมื่อวันที่ 21 พฤษภาคม ค.ศ. 2009 และได้รับการดัดแปลงเป็นอนิเมะชุดทางโทรทัศน์ในปี ค.ศ. 2011 ออกฉายทางสถานีโทรทัศน์ทีวีโตเกียวระหว่างวันที่ 9 มกราคม – 26 มีนาคม ค.ศ. 2012
อันดับทัวทารา
อันดับทัวทารา () เป็นอันดับของสัตว์เลื้อยคลานอันดับหนึ่ง ใช้ชื่อวิทยาศาสตร์ว่า Rhynchocephalia
สัตว์เลื้อยคลานในอันดับนี้ เดิมเคยมีอยู่หลากหลายชนิด และหลายวงศ์ มีการแพร่กระจายพันธุ์อย่างกว้างขวาง แต่จนถึงปัจจุบันได้สูญพันธุ์ไปเกือบหมดแล้ว ตั้งแต่ยุคก่อนประวัติศาสตร์ ซึ่งปัจจุบันนี้อยู่เพียงวงศ์เดียว และมีถิ่นกำเนิดและกระจายพันธุ์เฉพาะในหมู่เกาะของนิวซีแลนด์เท่านั้น
สันนิษฐานว่าสัตว์เลื้อยคลานในอันดับทัวทาราเป็นบรรพบุรุษของ Squamata หรือ งูและกิ้งก่า เนื่องจากมีลักษณะร่วมกันหลายประการ เช่น ช่องเปิดทวารร่วมเป็นรอยผ่าตามขวางลำตัว, ลิ้นมีรอยหยักทางด้านหน้า, กระบวนการลอกของผิวหนัง, การเกาะติดของฟันติดกับพื้นผิวกระดูกโดยตรง, ตำแหน่งที่ปล่อยหางหลุดจากลำตัว, มีถุงขนาดเล็กที่อยู่ด้านท้ายของห้องทวารร่วมซึ่งเปรียบเทียบได้กับถุงพีนิสของงูและกิ้งก่า รวมทั้งโครงสร้างทางกายวิภาคหลายประการ แต่ก็ยังมีลักษณะที่แตกต่างไปออกจาก Squamata เช่น กระดูกควาเดรทเป็นชิ้นเล็ก, มีกระดูกแกสทราเลียในกล้ามเนื้อผนังช่องท้อง, ฟันบนกระดูกพาลาทีนมีขนาดใหญ่, ก้านกระดูกโคโรนอยด์ของขากรรไกรล่างเป็นชิ้นใหญ่ เป็นต้น